qundao/data-zh-poetry huggingface dataset:
病中苦忆
作者：孙原湘
朝代：清

金堂侵晓寂无人，帘底偷窥沈约身。消渴已闻中酒日，冲寒犹犯落花晨。就嫌浓睡宜过午，便事清游亦耐辛。别有愿郎珍重处，却无一语自沾巾。屏东阁后遇临邛，细叩文园病里悰。悬弩急须寻乐广，生刍且莫诣林宗。窗疏着眼人私听，竹密惊心婢蹑踪。翻折花枝欢笑去，已防愁思上眉峰。花笺封题小印严，玫瑰香酷蔗霜甜。禁方虽载中心补，饱食终愁内热添。小别光阴红雨尽，相思滋味绿饧粘。为郎手解烦襟渴，别制新茶碧玉尖。曾觅幽屏晤一巡，烛花如豆雨如尘。镂金香枕虚长夜，屑玉清谭是慧人。误触宝縆犹窸窣，任铺湘簟太因循。思量好景都成梦，只恐当时已不真。
病中苦忆·其一
作者：孙原湘
朝代：清

金堂侵晓寂无人，帘底偷窥沈约身。消渴已闻中酒日，冲寒犹犯落花晨。就嫌浓睡宜过午，便事清游亦耐辛。别有愿郎珍重处，却无一语自沾巾。
病中苦忆·其三
作者：孙原湘
朝代：清

花笺封题小印严，玫瑰香酷蔗霜甜。禁方虽载中心补，饱食终愁内热添。小别光阴红雨尽，相思滋味绿饧粘。为郎手解烦襟渴，别制新茶碧玉尖。
病中苦忆·其二
作者：孙原湘
朝代：清

屏东阁后遇临邛，细叩文园病里悰。悬弩急须寻乐广，生刍且莫诣林宗。窗疏着眼人私听，竹密惊心婢蹑踪。翻折花枝欢笑去，已防愁思上眉峰。
病中苦忆·其四
作者：孙原湘
朝代：清

曾觅幽屏晤一巡，烛花如豆雨如尘。镂金香枕虚长夜，屑玉清谭是慧人。误触宝縆犹窸窣，任铺湘簟太因循。思量好景都成梦，只恐当时已不真。
病悰
作者：孙原湘
朝代：清

得遂幽期病转深，梅花开日到如今。香盟纵结鸳鸯带，好梦难温翡翠衾。千尺水深通素札，一重山远隔罗襟。料无灵药能医治，愿化西天并命禽。
病暗
作者：孙原湘
朝代：清

扶定寒香冉冉来，轻云纤月共徘徊。罢妆风韵全关慧，郁性温柔别是才。微露隐肠知我解，频支倦态厌人猜。相看一种悲愁味，画尽宣炉寸寸灰。
病耗
作者：孙原湘
朝代：清

一春吟苦病恹恹，步屧新闻出画檐。笑赌秘书常泼茗，戏拈险韵反题盐。清欢久谢云为梦，素艳真疑月满帘。谶得檀郎情性涽，略通私昵便矜严。
病耗
作者：孙原湘
朝代：清

深昼间垂窣地帘，双鬟又报病恹恹。巳妨听雨三宵睡，还是看花一日添。凤子魂灵空澹荡，鹦哥声影亦沉潜。回廊值得移时立，翻恨今朝莫避嫌。
病讯
作者：孙原湘
朝代：清

向晚飞鸿报远音，玉人秋病为谁深。肝虚枉自煎银叶，背冷应嫌压绣衾。楼下人行还侧耳，瓶中花落漫经心。丰容回想清癯甚，耐过重阳又到今。写赋私书欲寄难，灯前翻覆自家看。灵方未必全关药，软语何劳更劝餐。况隔重门如梦里，应防孤枕触愁端。缄成依旧潜烧却，两字单留是问安。
病讯
作者：孙原湘
朝代：清

日炙红酥汗体香，玉人小病倚银床。心如莲子中间苦，面带葵花一半黄。小婢那知窥喜怒，庸医枉自臆温凉。君身何作灵芝药，只许侬看不许尝。
病讯
作者：孙原湘
朝代：清

茜子红杉水样柔，轻寒恻恻下帘钩。肌肤越显娇如雪，丰韵偏宜瘦似秋。为我关心犹强笑，妮他回首却微羞。但令蜜味中边满，幽恨原非药可瘳。
病讯·其一
作者：孙原湘
朝代：清

向晚飞鸿报远音，玉人秋病为谁深。肝虚枉自煎银叶，背冷应嫌压绣衾。楼下人行还侧耳，瓶中花落漫经心。丰容回想清癯甚，耐过重阳又到今。
病讯·其二
作者：孙原湘
朝代：清

写赋私书欲寄难，灯前翻覆自家看。灵方未必全关药，软语何劳更劝餐。况隔重门如梦里，应防孤枕触愁端。缄成依旧潜烧却，两字单留是问安。
病起
作者：孙原湘
朝代：清

一番偎傍一凄其，若个深恩得似伊。怜我病馀宜自爱，怕侬情重转相离。无由汤药亲身奉，只是衾裯彻夜思。见面但知郎瘦了，为郎消瘦却谁知。
病起书寄个人
作者：孙原湘
朝代：清

情到无聊浅愈深，暂抽书传卜佳音。古人绝少痴于我，举世谁能谅此心。一自病躯亲药石，终虚俊眼盼泥金。临卬配后天缘改，鸾凤参差直到今。
病述
作者：孙原湘
朝代：清

十二文窗扇扇关，清眠消受病中间。强将笑语酬夫婿，拚得摩挲累小鬟。蓬鬓簪花翻更好，丛笺堆草倦加删。别饶心事常温处，银叶甜香炷博山。不知嗔燕是嗔莺，病颊红潮一缕生。有甚薄言偏往愬，无端失手又翻羹。几曾喜怒轻颦笑，转为温柔郁性情。究竟深愁难料着，檀郎枉自负聪明。
病述·其一
作者：孙原湘
朝代：清

十二文窗扇扇关，清眠消受病中间。强将笑语酬夫婿，拚得摩挲累小鬟。蓬鬓簪花翻更好，丛笺堆草倦加删。别饶心事常温处，银叶甜香炷博山。
病述·其二
作者：孙原湘
朝代：清

不知嗔燕是嗔莺，病颊红潮一缕生。有甚薄言偏往愬，无端失手又翻羹。几曾喜怒轻颦笑，转为温柔郁性情。究竟深愁难料着，檀郎枉自负聪明。
皈依
作者：孙原湘
朝代：清

綵云飞下十三楼，悄立屏山最后头。离客香风才一尺，照人秋月是双眸。瘷声临去讹中妇，笑靥微圆认阿侯。我已皈依仙座下，见花无那转含愁。
盛暑
作者：孙原湘
朝代：清

彻夜难安小阁眠，消魂入处尺书传。缘知弱质支离苦，却累深情宛转怜。蜡烛有心偏暖热，藕丝无孔不缠绵。分明一纸相思字，抵得清凉万斛泉。
真意
作者：孙原湘
朝代：清

似无关涉似心交，一缕轻云曳柳梢。小影常将花供养，新诗曾授札亲抄。声名拚为君微损，心力知缘我尽抛。只合预脩来世果，玉梅枝上结双苞。
真真
作者：孙原湘
朝代：清

眼福输他老画师，碧桃花下对明姿。竟容平视如公干，悔不前身是恺之。泼茗偏邀当面笑，含毫还要点睛迟。十年枉号平原客，才有楼头一见时。一泓秋水影玲珑，捧出生绡綵雾笼。相识似曾鸾镜里，分明差胜蝶魂中。温柔恰许传神得，供养真应绣佛同。毕竟是烟还是玉，却愁神物化遥空。蔷薇露浣晚妆成，别倚瑶台弄玉笙。綵凤自来刚翼比，银蟾可到是身轻。人担艳冶原须福，天赋聪明必有情。不画幽兰定梅萼，更无他物着卿卿。
真真·其一
作者：孙原湘
朝代：清

眼福输他老画师，碧桃花下对明姿。竟容平视如公干，悔不前身是恺之。泼茗偏邀当面笑，含毫还要点睛迟。十年枉号平原客，才有楼头一见时。
真真·其三
作者：孙原湘
朝代：清

蔷薇露浣晚妆成，别倚瑶台弄玉笙。綵凤自来刚翼比，银蟾可到是身轻。人担艳冶原须福，天赋聪明必有情。不画幽兰定梅萼，更无他物着卿卿。
真真·其二
作者：孙原湘
朝代：清

一泓秋水影玲珑，捧出生绡綵雾笼。相识似曾鸾镜里，分明差胜蝶魂中。温柔恰许传神得，供养真应绣佛同。毕竟是烟还是玉，却愁神物化遥空。
真秀阁
作者：孙原湘
朝代：清

雨后看云尽出城，最高楼阁有余清。一帘空水摇天碧，半壁残虹浴海明。花与蝶飞时下上，书无人揭自纵横。不知何事凭栏立，落日苍茫百感生。
知己
作者：孙原湘
朝代：清

弹彻峨眉响雪琴，三生石上少知音。一双仙佩殷勤下，十里桃花曲折深。授我神方皆上口，负他鬼谤亦甘心。酬恩剩有琼瑰泪，洒作秋空片片阴。
秋九即事
作者：孙原湘
朝代：清

云母屏开晓镜移，綵鸾如与玉蟾期。花依瘦骨工摹影，酒入欢肠不透肌。仙佩远闻鸣琥珀，神光早见彻玻璃。深情要以香炉火，热太心焦暖最宜。
秋夕
作者：孙原湘
朝代：清

碧天隐隐紫云歌，金粟香霏染袖罗。此地更无尘世想，满身祇觉露华多。呼来小字同明月，卷起轻帘即绛河。应笑丽华璚树底，教人强唤作嫦娥。
秋夕即事
作者：孙原湘
朝代：清

越到矇胧见越真，暗香霏雾细如尘。烟中摇曳还生玉，月里依稀定有人。花为遥看须正面，山从低处得全身。此情不料卿能会，始觉兰香果是神。
秋夜简吴顼儒
作者：孙原湘
朝代：清

空房生秋烟，明月来窥我。西风闪孤檠，人影右忽生。落叶卷我心，飞向秋江堕。秋江浮萍死，秋水贵于金。天吴走阴谷，鲛客潜青林。尽拘苍生泪，不成三日霖。寒云锁孤蟾，野黑南山泣。白骨照幽泉，秋坟鬼声涩。遥知芦中人，掩卷三叹息。
秋怀
作者：孙原湘
朝代：清

仙露泠泠滴晚蕖，隔江消息近何如。天长祇许同看月，路远还防错寄书。蝶梦人耶人梦蝶，鱼知我否我知鱼。淩风欲趁如船藕，一叩潇湘帝子居。
秋楼
作者：孙原湘
朝代：清

一楼秋气太苏醒，病起新妆出画屏。花入瘦来偏旖旎，柳经眠后更娉婷。食单尚饬中厨禁，绣剪应知小阁停。愁绝绿窗风影里，远山早睹一痕青。
秋窗
作者：孙原湘
朝代：清

纸窗芦帘玉放光，朝朝线帖与针箱。腰间欢喜潜松带，骨里鲜妍任毁妆。画槛凭时禽注眼，绣鞋行处蝶随香。太真瘦了春风面，一种秋魂化海棠。
秋词
作者：孙原湘
朝代：清

小病恹恹过暑天，嫩黄姿色谢华铅。今朝薄傅芙蓉粉，省得郎看瘦可怜。红墙绿绦谢娘家，金凰开齐五色霞。楼角一钩黄月淡，麻姑爪上看桃花。洗空脂粉晚妆成，真色看来倍有情。更喜一弯心字月，玉人眉额照秋清。洞房轻把玉屏推，手握青丝下镜台。知为阿侬生日到，多情先日送花来。
秋词
作者：孙原湘
朝代：清

相如病骨怕秋寒，那更临风惨不欢。千万为侬休自苦，君身安始妾心安。风清露白已凉天，楼上灯红尚未眠。如此夜深罗袖薄，为谁犹立绣窗边。仙人生就骨清癯，谁识丰容是病馀。那得纤腰真入抱，玉肌亲切看何如。
秋词·其一
作者：孙原湘
朝代：清

小病恹恹过暑天，嫩黄姿色谢华铅。今朝薄傅芙蓉粉，省得郎看瘦可怜。
秋词·其一
作者：孙原湘
朝代：清

相如病骨怕秋寒，那更临风惨不欢。千万为侬休自苦，君身安始妾心安。
秋词·其三
作者：孙原湘
朝代：清

仙人生就骨清癯，谁识丰容是病馀。那得纤腰真入抱，玉肌亲切看何如。
秋词·其三
作者：孙原湘
朝代：清

洗空脂粉晚妆成，真色看来倍有情。更喜一弯心字月，玉人眉额照秋清。
秋词·其二
作者：孙原湘
朝代：清

红墙绿绦谢娘家，金凰开齐五色霞。楼角一钩黄月淡，麻姑爪上看桃花。
秋词·其二
作者：孙原湘
朝代：清

风清露白已凉天，楼上灯红尚未眠。如此夜深罗袖薄，为谁犹立绣窗边。
秋词·其四
作者：孙原湘
朝代：清

洞房轻把玉屏推，手握青丝下镜台。知为阿侬生日到，多情先日送花来。
移巢
作者：孙原湘
朝代：清

翡翠移巢晓出城，多情先往等云英。明知此客来缘我，无计教伊得见卿。纡步欲从花径过，回身图向画廊行。芳心苦被王郎觉，甘受无端恚怒声。
窄径
作者：孙原湘
朝代：清

邂逅重门窄径偏，翔风依鬓总嫣然。花从转侧看尤媚，云为夷犹态更妍。暖语兜来心坎里，柔魂钩去眼梢边。何因却把双鬟见，缓住工鞋一细怜。
立夏日作
作者：孙原湘
朝代：清

帘前春事柳绵飞，帘内春人较瘦肥。赵后身轻宜入掌，沈郎腰细不胜衣。弓鞋窄得无三寸，锦带量来减一围。天赐良缘凭玉秤，双双轻重恰投机。
立秋日得罗仙问
作者：孙原湘
朝代：清

青鸟殷勤下碧城，蓝桥重许见云英。书随梧叶先秋至，人比荷花隔水迎。百恨尽抛云外释，双眸豫喜月边明。却愁好事临期阻，抱柱依然作尾生。
答怨
作者：孙原湘
朝代：清

百尺红楼一寸诚，愿随飞絮入檐楹。焚山终想求毛女，抱柱何辞作尾生。薄怒音词深似笑，过防心胆易成惊。佯推故却应须会，不负初盟肯负情。
答疑
作者：孙原湘
朝代：清

阳台声息误传闻，苦寄连波锦字文。莲座久皈香一瓣，梅花敢议白三分。有星偶近天边月，为雨原无峡外云。沟水东西羞薄倖，锦衾长守卓文君。
答羞
作者：孙原湘
朝代：清

干金一刻价无酬，斗帐明姿映烛羞。峡里云行原是梦，洞中霜煖不知秋。抱香眠蝶忘朝暮，罥树飞花惜去留。谁把鸳鸯颠倒配，青天易补恨难休。
簪梅
作者：孙原湘
朝代：清

兰房曲折透幽香，绣褓亲擎小凤凰。笑靥乍看儿绝似，廋词相谑婢无妨。妆交二九梳头懒，裘袭双重触手忙。袖笼玉梅三百朵，为卿低插鬓云傍。
精忠柏
作者：孙原湘
朝代：清

万木畏枯枯则薪，一株独以枯见珍。神斤鬼斧不敢近，忠义之气缠其身。蛟虬翠郁风波亭，一夜号泣枯精英。奸邪气横正气绝，感愤物理同人情。不见百口保飞宗，正卿窜身南海以死争。上书讼冤刘允升，横尸棘寺鸣不平。区区小校犹忠诚，竟欲斩艾邪蒿萌。柏虽草木气至清，肯与贼桧同时生。死八百年挺不屈，蜕尽龙皮剩龙骨。中有丹心不肯枯，只是春风吹不活。天欲吹活柏固辞，偷生半壁匪我思。除非痛饮黄龙时，枯枝一一回青枝。天亦不能彊活之，任其一木乾坤支。表忠但敕风雷司，霹雳老桧分其尸。吁嗟南渡朝廷小，泥首北风如偃草。只赏西湖花柳妍，浑忘朔漠椿棠老。构兮构兮木不良，大厦以桧为栋梁，长城如檀翻见戕。不如此柏有本性，直与精忠同正命。但看枝枝北向枯，木理犹知朝二圣。从来死贵得其死，不见死而不死树如此。
索书
作者：孙原湘
朝代：清

玉纤亲举墨隆隆，索写簪花仿帖工。着意防闲帘幕外，关心燥湿砚池中。深情暗托双钩递，私语潜凭一字通。绝妙人前留客计，教侬端楷莫匆匆。
紫云楼话月
作者：孙原湘
朝代：清

三生石碎四禅空，情梦重温雪上鸿。贪傍一株红豆树，不知清露湿怀中。樱桃小火鸭炉温，帘影条条落水痕。楼下月明楼上语，人生能得几黄昏。灯昏月瘦已三更，听尽潇湘雁过声。修作他生真姊弟，相怜未必似今生。
紫云楼话月·其一
作者：孙原湘
朝代：清

三生石碎四禅空，情梦重温雪上鸿。贪傍一株红豆树，不知清露湿怀中。
紫云楼话月·其三
作者：孙原湘
朝代：清

灯昏月瘦已三更，听尽潇湘雁过声。修作他生真姊弟，相怜未必似今生。
紫云楼话月·其二
作者：孙原湘
朝代：清

樱桃小火鸭炉温，帘影条条落水痕。楼下月明楼上语，人生能得几黄昏。
红楼
作者：孙原湘
朝代：清

闻声睹影尽聪明，心似荷珠滴滴倾。新月痕留眉际澹，幽兰香自骨中生。呼为才子名俱艳，供作观音画不成。隔着红楼亲下拜，可怜情重觉身轻。
纪旧梦
作者：孙原湘
朝代：清

纤袿一抹限红墙，暗里温柔别有乡。浴室喜无通德侍，壁衣偷把彦回藏。莲房久禁閒蝴蝶，桐树新栖小凤凰。今日分明转惆怅，双峰如雪射窗光。
纪梦
作者：孙原湘
朝代：清

昨宵春梦太分明，乍倾欢娱作吃惊。华褥妥时钗暗堕，罗襦解后烛羞擎。心忪早树啼乌影，胆怯虚廊步舄声。奇绝大都危绝处，仙游才得到蓬瀛。辟寒香暖绿熊茵，滑称凝酥转侧身。枕畔昭仪珠作月，帏中甘后玉生春。欢称何止卿怜爱，低语还防婢欠伸。回忆向来翻似梦，矜严意态是何人。碧桃珠露润无痕，一夜仙源百夜恩。斜月预通花径路，轻风偏打画楼门。衣声綷縩搴帷缓，香气氤氲恋被温。玉洞明知难再返，且申密约近黄昏。
纪梦·其一
作者：孙原湘
朝代：清

昨宵春梦太分明，乍倾欢娱作吃惊。华褥妥时钗暗堕，罗襦解后烛羞擎。心忪早树啼乌影，胆怯虚廊步舄声。奇绝大都危绝处，仙游才得到蓬瀛。
纪梦·其三
作者：孙原湘
朝代：清

碧桃珠露润无痕，一夜仙源百夜恩。斜月预通花径路，轻风偏打画楼门。衣声綷縩搴帷缓，香气氤氲恋被温。玉洞明知难再返，且申密约近黄昏。
纪梦·其二
作者：孙原湘
朝代：清

辟寒香暖绿熊茵，滑称凝酥转侧身。枕畔昭仪珠作月，帏中甘后玉生春。欢称何止卿怜爱，低语还防婢欠伸。回忆向来翻似梦，矜严意态是何人。
纪缘尽日
作者：孙原湘
朝代：清

未通眉语已通情，只隔湘帘不隔声。临别回眸重一顾，累人惆怅过今生。
纪遇
作者：孙原湘
朝代：清

绿梅花下记调笙，有个人人酷似卿。天分不关仪彷佛，风神都在思聪明。回眸宛尔偷成笑，熟视几乎错唤名。愧我閒情如薙草，春风才到又重生。
纪遇
作者：孙原湘
朝代：清

蓦地娇羞不自禁，银钩却下绣帘深。寻常难得花枝笑，咫尺微闻玉佩音。半面向人犹掩敛，回身何事独沉吟。眼波便是秦台镜，照彻狂生一寸心。桃溪重到月痕移，帘眼参差望眼痴。镜影难凭方士觅，闺情曾访济尼知。莲须水落才逢藕，柳为风狂已乱丝。此是昨朝相见地，悄无人在立多时。藏却深情露却才，绿窗鬓影太低徊。廋词竟被全猜著，眉语偏乘不备来。蜡烛乍烧心已见，鱼书临发口难开。从今紧闭看花眼，每到卿前展一回。意外逢欢倍可欢，小屏山角路漫漫。月依眉样初三细，春减腰围尺六宽。背影乍摇珠络索，笑声徐近画兰干。九天咳吐随风落，邮得倾身化玉盘。一折回阑亚字雕，绿荷风引见云翘。半遮蜥蜴金跳脱，小立蜻蜓玉步摇。不为聪明争解怨，绝无羞涩是真娇。持裙尚恐终仙去，更倩红鸾系紫绡。一日何妨见百回，一回经眼一心开。平生已愿低头拜，险计犹拚折齿灾。敢道看花非好色，早知掷果为怜才。遥山眉黛天然秀，那是相如画得来。
纪遇·其一
作者：孙原湘
朝代：清

蓦地娇羞不自禁，银钩却下绣帘深。寻常难得花枝笑，咫尺微闻玉佩音。半面向人犹掩敛，回身何事独沉吟。眼波便是秦台镜，照彻狂生一寸心。
纪遇·其三
作者：孙原湘
朝代：清

藏却深情露却才，绿窗鬓影太低徊。廋词竟被全猜著，眉语偏乘不备来。蜡烛乍烧心已见，鱼书临发口难开。从今紧闭看花眼，每到卿前展一回。
纪遇·其二
作者：孙原湘
朝代：清

桃溪重到月痕移，帘眼参差望眼痴。镜影难凭方士觅，闺情曾访济尼知。莲须水落才逢藕，柳为风狂已乱丝。此是昨朝相见地，悄无人在立多时。
纪遇·其五
作者：孙原湘
朝代：清

一折回阑亚字雕，绿荷风引见云翘。半遮蜥蜴金跳脱，小立蜻蜓玉步摇。不为聪明争解怨，绝无羞涩是真娇。持裙尚恐终仙去，更倩红鸾系紫绡。
纪遇·其六
作者：孙原湘
朝代：清

一日何妨见百回，一回经眼一心开。平生已愿低头拜，险计犹拚折齿灾。敢道看花非好色，早知掷果为怜才。遥山眉黛天然秀，那是相如画得来。
纪遇·其四
作者：孙原湘
朝代：清

意外逢欢倍可欢，小屏山角路漫漫。月依眉样初三细，春减腰围尺六宽。背影乍摇珠络索，笑声徐近画兰干。九天咳吐随风落，邮得倾身化玉盘。
绝世
作者：孙原湘
朝代：清

意态浓纤世所稀，梅花嫌瘦海棠肥。媚生一笑能苏病，秀出双眸可疗饥。发美尽人分作剃，肌香从小罢熏衣。卫风借作卿图影，才得形相欠入微。闲房左右寂无人，偷齧樱桃一点春。事后思量犹错过，忙中惊颤已逡巡。防闲暗许鞋尖觉，偎傍遥贪袖角亲。十五年前常意态，消魂此日胜尝新。
绝世·其一
作者：孙原湘
朝代：清

意态浓纤世所稀，梅花嫌瘦海棠肥。媚生一笑能苏病，秀出双眸可疗饥。发美尽人分作剃，肌香从小罢熏衣。卫风借作卿图影，才得形相欠入微。
绝世·其二
作者：孙原湘
朝代：清

闲房左右寂无人，偷齧樱桃一点春。事后思量犹错过，忙中惊颤已逡巡。防闲暗许鞋尖觉，偎傍遥贪袖角亲。十五年前常意态，消魂此日胜尝新。
绣屧
作者：孙原湘
朝代：清

绣屧才围缝合欢，无心偶置画阑干。量来新月还形窄，裹尽春云定觉宽。可许玉尖亲赋着，未妨香屑代装安。红帮残绫拖针在，秪嘱檀奴仔细看。
绣鞋
作者：孙原湘
朝代：清

六曲围屏换晚妆，倒提余缕学南唐。鲜明乍脱春葱手，滑腻犹闻玉笋香。合德双趺偏宛转，窅娘半月费裁量。单凫分与郎收拾，省得摩挲灭烛狂。
续美人诗二首前首续上二句后首续下二句凫胫接鹤狗尾续貂两美同心并蒙印可
作者：孙原湘
朝代：清

浴罢轻衫出洞房，寻寻觅觅费思量。梧桐月色炎如昼，忆著郎来便觉凉。手搴芍药坐凝思，地久天长在后时。只写灵飞经数字，无人知道定情诗。
续美人诗二首前首续上二句后首续下二句凫胫接鹤狗尾续貂两美同心并蒙印可·其一
作者：孙原湘
朝代：清

浴罢轻衫出洞房，寻寻觅觅费思量。梧桐月色炎如昼，忆著郎来便觉凉。
续美人诗二首前首续上二句后首续下二句凫胫接鹤狗尾续貂两美同心并蒙印可·其二
作者：孙原湘
朝代：清

手搴芍药坐凝思，地久天长在后时。只写灵飞经数字，无人知道定情诗。
维摩示疾志感
作者：孙原湘
朝代：清

天女云軿下碧空，维摩丈室顿春融。悄移画屧防惊枕，微揭绡帏恐透风。有泪但看含脉脉，无言祇索去匆匆。再三珍重临行意，只在横波一转中。
缚笔词
作者：孙原湘
朝代：清

翠羽离披渐不才，素丝缠缚荷妆台。几成鬓发蓬松候，却费心思约束来。墨要浓时如意态，书须瘦绝称身材。从今只作兰花蕊，任尔纵横莫放开。
缝履
作者：孙原湘
朝代：清

绿华传履制玲珑，珍重寒闺妙手功。晓箧豫分金线碧，夜窗频剔玉釭红。回肠默转回针处，密意潜含密缕中。著向閒阶须护惜，祇缘缝缀费春葱。
罗浮
作者：孙原湘
朝代：清

罗浮山顶有飞仙，不就梅花不肯眠。双眼防教禅欲破，一生喜与俗无缘。沈机翻觉情怀澹，薄怒偏增意态妍。閒对春风成一笑，尽人评泊恣人怜。
美人初度
作者：孙原湘
朝代：清

如君竟体似芳莲，生在莲花一日前。诗主性灵空倚傍，情缘洒脱愈缠绵。巧思几越银河界，好梦常依璧月边。绣佛灯明齐下拜，比肩人恰似同年。
美人家饮花露饮毕而馀香在盌
作者：孙原湘
朝代：清

琼浆滴滴入诗喉，香气犹沾碧玉瓯。恰似鬓边花落下，芬芳常在美人头。一朵仙霞捧九霄，散花天女手亲调。玉瓯本是无情物，入骨浓香不肯消。
美人家饮花露饮毕而馀香在碗·其一
作者：孙原湘
朝代：清
体裁：七言绝句

琼浆滴滴入诗喉，香气犹沾碧玉瓯。恰似鬓边花落下，芬芳常在美人头。
美人家饮花露饮毕而馀香在碗·其二
作者：孙原湘
朝代：清
体裁：七言绝句

一朵仙霞捧九霄，散花天女手亲调。玉瓯本是无情物，入骨浓香不肯消。
美人病目
作者：孙原湘
朝代：清

梦觉空闻百啭莺，一帘香雾未分明。诗成只泥同心写，琴罢偏猜落指生。慢托微波通款曲，任抛残局自纵横。万花应是羞相见，暂借轻云障太清。
翠荚
作者：孙原湘
朝代：清

翠荚新看一瓣生，鹦哥唤后兽环鸣。罗衣耐热曾缘我，茗椀先凉最感卿。众里眼波潜送媚，閒中口角总关情。炎风如炙云如火，值得今朝触暑行。
翠荚
作者：孙原湘
朝代：清
体裁：七言律诗

翠荚新看一瓣生，鹦哥唤后兽环鸣。罗衣耐热曾缘我，茗碗先凉最感卿。众里眼波潜送媚，閒中口角总关情。炎风如炙云如火，值得今朝触暑行。
翠袖
作者：孙原湘
朝代：清

翠袖亭亭倚暮寒，手裁慈竹护平安。临风玉臂娇难举，平日金条约渐宽。霜杵敢辞亲和药，银匙还要劝加餐。暂偷半晌支颐坐，缫笔无心拂素纨。
背影
作者：孙原湘
朝代：清

削玉双肩秀绝群，遥从背影识文君。衣裁藕色偏如雪，窗透兰香可待薰。别后金堂刚半月，望中珠箔抵重云。明知小立青苔久，唤彻鹦哥似不闻。
自持
作者：孙原湘
朝代：清

未须惆怅但闻香，修到香中愿已偿。欲报深思难著迹，每窥微笑越周防。花前苦劝耽诗瘦，灯后坚辞被酒狂。除却衾窝同梦外，尽抛心力效鸳鸯。不矜风格转超群，委地湘波拂拂裙。逼眼光华花上月，荡心仪态水中云。任教离间情终合，尽意绸缪界自分。深感琴心通委曲，自怜无福作文君。偶将谰语抵清狂，底事前盟苦索偿。极婉转时心自许，暂通融处眼犹防。茶瓯密度樱桃味，衣扣牢缄豆蔻香。倾吐兰胸岂无意，玉楼何日去梯桄。
自持·其一
作者：孙原湘
朝代：清

未须惆怅但闻香，修到香中愿已偿。欲报深思难著迹，每窥微笑越周防。花前苦劝耽诗瘦，灯后坚辞被酒狂。除却衾窝同梦外，尽抛心力效鸳鸯。
自持·其三
作者：孙原湘
朝代：清

偶将谰语抵清狂，底事前盟苦索偿。极婉转时心自许，暂通融处眼犹防。茶瓯密度樱桃味，衣扣牢缄豆蔻香。倾吐兰胸岂无意，玉楼何日去梯桄。
自持·其二
作者：孙原湘
朝代：清

不矜风格转超群，委地湘波拂拂裙。逼眼光华花上月，荡心仪态水中云。任教离间情终合，尽意绸缪界自分。深感琴心通委曲，自怜无福作文君。
自题二十四诗后每句藏二十四意
作者：孙原湘
朝代：清

吹箫桥畔月如环，亚字阑干对照间。写遍乌丝三页满，弹来雁瑟一条閒。清波双现金钗影，和气全飞玉琯斑。慢说荷花共生日，十年年减丽娟颜。
自题横霞仙馆
作者：孙原湘
朝代：清

万树梅花水一村，春山如梦月如魂。只消一角横波翠，阑住诗人不出门。四禅天上住人家，手札青鸾扫落花。收拾红香到仙枕，一去同梦是朝霞。
自题横霞仙馆·其一
作者：孙原湘
朝代：清

万树梅花水一村，春山如梦月如魂。只消一角横波翠，阑住诗人不出门。
自题横霞仙馆·其二
作者：孙原湘
朝代：清

四禅天上住人家，手札青鸾扫落花。收拾红香到仙枕，一去同梦是朝霞。
自题筠翠山房
作者：孙原湘
朝代：清

四山流水应宫商，风细吹来箨粉香。生就几枝斑竹好，被人猜道是潇湘。梅语兰香若个温，好将红豆唤山村。美人欲识相思苦，但看枝枝竹上痕。
自题筠翠山房·其一
作者：孙原湘
朝代：清

四山流水应宫商，风细吹来箨粉香。生就几枝斑竹好，被人猜道是潇湘。
自题筠翠山房·其二
作者：孙原湘
朝代：清

梅语兰香若个温，好将红豆唤山村。美人欲识相思苦，但看枝枝竹上痕。
舟中书感时阻风暨阳
作者：孙原湘
朝代：清

无数新愁并旧愁，暗风吹雨入孤舟。寒梅未肯藏金屋，清梦先疑到玉楼。花落忽闻天女病，珠寒偏值洛妃游。封姨苦把归期阻，想杀多情是石尤。
舟中月夜
作者：孙原湘
朝代：清

蓬窗深闭奈愁何，恐见姮娥愁更多。此际夜明帘底月，有人无那注横波。
舟夜
作者：孙原湘
朝代：清

寻常小别上兰舟，回首山城见玉楼。今夕依然开画桨，前行不觉过芳洲。如何枕上醒孤梦，翻忆闺中作远游。听尽船头风与水，绿波东下泪西流。
艳体一章每句戏藏十六意
作者：孙原湘
朝代：清

十二阑干花四环，美人二八倚中间。蛾眉那厌重新画，象戏刚抛一半閒。两度界笺书锦字，更番排卦炙香斑。嬉游二九还初七，生过娇儿尚玉颜。
艳体联句
作者：孙原湘
朝代：清

楚地人双艳，卢家燕并栖。恰当春暖热，转忆夜凄迷。刬袜惊初见，倾襟语尚低。肌凝姑射比，眉蹙女峰齐。笑索香兰媚，间贫杜若携。神光离与合，仙手挈还提。密誓肤亲搯，觕才眼得鎞。心知圆有镜，身愿捏成泥。咫尺红楼近，寻常素简稽。每偏恩雨露，许吐气虹霓。豆颗相思种，花名远志题。浮云指直北，弱水溯流西。浊质惭晨肇，清狂称阮嵇。来占乾鹊噪，静恼乳鸦啼。隐语芙蓉妙，新词芍药诋。折苕留翡翠，攀树引蝤蛴。小字唐宫显，哀弦蜀国悽。窗幽飞野马，房暗镇文犀。怕听风闻撰，虚传海誓赍。纸空猜鲗墨，分阻夺鸾篦。偷祝坤灵扇，佯扶月窟梯。问桃酸自酿，围棘苦难栖。诗绣罗巾幅，书缄绛箧绨。画图才仿佛，琴调是端倪。美疢求丹鼎，芳年想玉笄。喜蛛丝网盒，威凤羽裁袿。写竹钤螭印，团香剔麝脐。性灵鱼纵壑，踪迹鹿循蹊。要订三生石，休虞百丈溪。秋情枯瘦柳，宵梦握柔荑。栩栩园迷蝶，胶胶枕报鸡。联函千万语，无路达琼闺。
艳缘
作者：孙原湘
朝代：清

郁金堂古麝兰熏，掩过银屏露翠裙。仓卒似惊生客语，缠绵犹与小鬟云。花迎斜日翻舒蕊，月过中天却漏云。偏是徐行容细认，艳缘真悔阮郎分。
花下
作者：孙原湘
朝代：清

碧桃花下定相寻，道我铂魂恐不禁。岂有容如明月好，祇缘情比绿波深。痴云未散终成雨，顽铁能磨尚作针。就使春残秋更艳，莫添无益祇伤心。
花宴
作者：孙原湘
朝代：清

仙手调羹巧，香涵玉盌春。妙来无过熟，鲜极自生新。座客贪尝饱，归犹乐道津。嘉肴尽佳果，花宴谢花神。
花宴
作者：孙原湘
朝代：清
体裁：五言律诗

仙手调羹巧，香涵玉碗春。妙来无过熟，鲜极自生新。座客贪尝饱，归犹乐道津。嘉肴尽佳果，花宴谢花神。
花影
作者：孙原湘
朝代：清

水中花影太夸犹，香不能沾影自留。咫尺直须论万里，终朝何止似三秋。月临窗纸将穿眼，风透帘栊未上钩。此是最消魂境界，蓬山何处海西头。
花朝
作者：孙原湘
朝代：清

碧云特地破新晴，小阁玲珑即玉京。花影尽如人窈窕，语香多将佛聪明。思量过此春非浅，欢喜来时病亦轻。脩到群芳缘恰好，不同开日却同生。
花烛辞调张子和比部纳姬姬静海人
作者：孙原湘
朝代：清

剪锦为帆桂作桡，渡江桃叶自吹箫。侬家丁字沽边住，生小垂杨斗细腰。银烛生花漾翠屏，桃枝扇底玉珑玲。一双同应天边宿，郎是郎官妾小星。五更紞鼓听鼕鼕，熏罢朝衣宿火红。独抱云窝贪美睡，卖花声过小胡同。红条三尺署衔头，新拜都官属小秋。左画蛾眉右书判，果然张敞最风流。
花烛辞调张子和比部纳姬姬静海人·其一
作者：孙原湘
朝代：清

剪锦为帆桂作桡，渡江桃叶自吹箫。侬家丁字沽边住，生小垂杨斗细腰。
花烛辞调张子和比部纳姬姬静海人·其三
作者：孙原湘
朝代：清

五更紞鼓听鼕鼕，熏罢朝衣宿火红。独抱云窝贪美睡，卖花声过小胡同。
花烛辞调张子和比部纳姬姬静海人·其二
作者：孙原湘
朝代：清

银烛生花漾翠屏，桃枝扇底玉珑玲。一双同应天边宿，郎是郎官妾小星。
花烛辞调张子和比部纳姬姬静海人·其四
作者：孙原湘
朝代：清

红条三尺署衔头，新拜都官属小秋。左画蛾眉右书判，果然张敞最风流。
花烛辞调张子和比部纳姬姬静海人咏美人所制杨妃舌用海汁捣糖霜里玫瑰瓣为之取其形似也·其一
作者：孙原湘
朝代：清
体裁：七言绝句

薄似银簧炙乍清，小红尖瓣本生成。自从香口亲题后，应笑江瑶浪得名。
芳姿
作者：孙原湘
朝代：清

凭阑千里渺相思，说与西风总不知。一片落花人去久，二分明月客眠迟。事经可喜皆如梦，情到无聊便是痴。青粉墙高在天上，却书团扇寄芳姿。
芳筵
作者：孙原湘
朝代：清

隔座芳兰一点心，潜凭传婢语知音。杯行喜听斟时浅，烛换愁看坐夜深。力为加餐须自努，饮当微醉莫教沉。拥炉默计君归候，忍比君先到绣衾。
荡舟小秦淮
作者：孙原湘
朝代：清

幽溪曲折荡兰桡，夹岸花深路一条。秀麦时光犹拥背，及瓜年纪正垂髫。半松云鬓眠初起，屡受星眸意欲消。忽忆真人天际影，此心已恐负丹霄。
萼绿
作者：孙原湘
朝代：清

萼绿华来竟体芬，绛纱高揭拜宣文。诗篇露借蔷薇浣，衣袖香嫌豆蔻熏。皓月不遮云一点，寒梅常带雪三分。才名艳福谁双占，冷对风前妒此君。
蓄兰一本数年始得花
作者：孙原湘
朝代：清

几年珍重护春寒，一箭才逢白玉阑。静色能消粗气味，异香不是古旃檀。半生心力全抛与，万事艰难倍可欢。真到眼前偏认作，画中看又梦中看。
蕊宫花史图并序
作者：孙原湘
朝代：清

非非妄想入诸天，管领群芳合众仙。按月不关分甲乙，爱花原各种因缘。九霄或有真灵在，万事都从傅会传。比作诗家操选例，六朝唐宋一齐编。十二钗痕十二阑，万花深处佩珊珊。改除时世梳妆俭，修到神仙眷属难。点笔尽惊倾国艳，披图还认合家欢。美人本是花真影，只当宣和画谱看。玉楼张出朵云新，占断瑶台四季春。仙树参差寒暖候，神光离合古今人。好花难得同生日，明月须知有化身。留取埽眉真姓氏，彼人应又托传神。蕊珠宫殿月茫茫，我道分明即故乡。花里便为仙世界，云边堪想古衣裳。众香国暖春常笑，群玉山高夜放光。愿得画中人不老，年年只作画中妆。
蕊宫花史图并序·其一
作者：孙原湘
朝代：清

非非妄想入诸天，管领群芳合众仙。按月不关分甲乙，爱花原各种因缘。九霄或有真灵在，万事都从傅会传。比作诗家操选例，六朝唐宋一齐编。
蕊宫花史图并序·其三
作者：孙原湘
朝代：清

玉楼张出朵云新，占断瑶台四季春。仙树参差寒暖候，神光离合古今人。好花难得同生日，明月须知有化身。留取埽眉真姓氏，彼人应又托传神。
蕊宫花史图并序·其二
作者：孙原湘
朝代：清

十二钗痕十二阑，万花深处佩珊珊。改除时世梳妆俭，修到神仙眷属难。点笔尽惊倾国艳，披图还认合家欢。美人本是花真影，只当宣和画谱看。
蕊宫花史图并序·其四
作者：孙原湘
朝代：清

蕊珠宫殿月茫茫，我道分明即故乡。花里便为仙世界，云边堪想古衣裳。众香国暖春常笑，群玉山高夜放光。愿得画中人不老，年年只作画中妆。
薄游阳羡探张公善卷诸胜舟中书寄妆楼
作者：孙原湘
朝代：清

此间原不是湘湄，无奈平生读楚辞。云雨易猜神女梦，烟波多似水仙祠。馨香何处吹兰叶，哀怨频年写竹枝。小别佩声犹在耳，偶拈红豆又相思。瑶台缥缈楚云端，翠袖亭亭念客寒。宛转自循栀子佩，清虚应减菊花餐。预占归日翻书吉，替卜晴天听叶乾。那得纪游诗百首，尽将踪迹写卿看。
薄游阳羡探张公善卷诸胜舟中书寄妆楼·其一
作者：孙原湘
朝代：清

此间原不是湘湄，无奈平生读楚辞。云雨易猜神女梦，烟波多似水仙祠。馨香何处吹兰叶，哀怨频年写竹枝。小别佩声犹在耳，偶拈红豆又相思。
薄游阳羡探张公善卷诸胜舟中书寄妆楼·其二
作者：孙原湘
朝代：清

瑶台缥缈楚云端，翠袖亭亭念客寒。宛转自循栀子佩，清虚应减菊花餐。预占归日翻书吉，替卜晴天听叶乾。那得纪游诗百首，尽将踪迹写卿看。
虹桥叠韵见示以不得见图中人为辞余请以莲花代之
作者：孙原湘
朝代：清

曾扫瑶台隶洞天，才名误被十洲传。敢教王远嗔搔背，偶得洪崖戏拍肩。迦叶悟时心即佛，藕花香处影皆仙。何须亲见凌波影，身到银塘定宛然。
衣香
作者：孙原湘
朝代：清

玉雪狸奴感主恩，当帘深护洞房门。柳腰入抱疑无骨，梨颊偎人怕有痕。何处星辰移碧落，此时风露近黄昏。归来不敢人前坐，衣上馀香一月温。
解嘲
作者：孙原湘
朝代：清

蚕眠小字綵笺投，绛帐遥开白玉楼。自是上官真慧眼，非关内史肯低头。裁将桃李成香阁，薰到芝兰借翠篝。值得旁人姗笑起，胜他长跪见公侯。
誓约
作者：孙原湘
朝代：清

宝鸭添香彻底温，思量一遍尽消魂。金针刺绣连诗赠，瑶札焚灰和酒吞。年与水波看渐长，事如花影过无痕。鸳鸯只誓来生约，拚负深情不负恩。
记忆即书
作者：孙原湘
朝代：清

社鼓喧喧殷六街，东风摇荡画帘斜。万花丛里偷眸看，始信梅花第一花。一闪横波抵万金，乍掀帘已见芳心。瓜犀赠自掺掺手，情比当年掷果深。闻郎声息翠帘开，连日潜踪著意猜。知道袖中藏数字，百方图便近身来。待来何事却来迟，已近花阴月上时。口自怨郎心自喜，暗中情味没人知。病中消息恣窥觇，悄揭罗帏按玉纤。平日未容亲近处，今朝不道尽无嫌。投琼斗叶两无猜，众里横波不肯抬。挨到上灯移坐近，一钩新月暗钩来。盈盈绿水出芙蕖，娇韵才如二十馀。昨日女儿相并立，风情翻较阿娘输。临别贪看月下姿，黄昏风露下阶迟。知郎尚有流连意，特向明蟾立片时。心性年来倍耐愁，沉潜声影坐楼头。轻风任墼帘钩响，不是郎来不下楼。此生百念已灰寒，薄倖休疑会合难。剩有丹诚心一点，可怜无计剖君看。
记忆即书·其一
作者：孙原湘
朝代：清

社鼓喧喧殷六街，东风摇荡画帘斜。万花丛里偷眸看，始信梅花第一花。
记忆即书·其七
作者：孙原湘
朝代：清

盈盈绿水出芙蕖，娇韵才如二十馀。昨日女儿相并立，风情翻较阿娘输。
记忆即书·其三
作者：孙原湘
朝代：清

闻郎声息翠帘开，连日潜踪著意猜。知道袖中藏数字，百方图便近身来。
记忆即书·其九
作者：孙原湘
朝代：清

心性年来倍耐愁，沉潜声影坐楼头。轻风任墼帘钩响，不是郎来不下楼。
记忆即书·其二
作者：孙原湘
朝代：清

一闪横波抵万金，乍掀帘已见芳心。瓜犀赠自掺掺手，情比当年掷果深。
记忆即书·其五
作者：孙原湘
朝代：清

病中消息恣窥觇，悄揭罗帏按玉纤。平日未容亲近处，今朝不道尽无嫌。
记忆即书·其八
作者：孙原湘
朝代：清

临别贪看月下姿，黄昏风露下阶迟。知郎尚有流连意，特向明蟾立片时。
记忆即书·其六
作者：孙原湘
朝代：清

投琼斗叶两无猜，众里横波不肯抬。挨到上灯移坐近，一钩新月暗钩来。
记忆即书·其十
作者：孙原湘
朝代：清

此生百念已灰寒，薄倖休疑会合难。剩有丹诚心一点，可怜无计剖君看。
记忆即书·其四
作者：孙原湘
朝代：清

待来何事却来迟，已近花阴月上时。口自怨郎心自喜，暗中情味没人知。
记言
作者：孙原湘
朝代：清

胆娘小胆却多情，鹦鹉才呼便吃惊。错过今生好时节，泥人苦苦订来生。今生也算宿缘深，花纵分枝却一心。脩作人间真伉俪，相怜转恐不如今。
记言·其一
作者：孙原湘
朝代：清

胆娘小胆却多情，鹦鹉才呼便吃惊。错过今生好时节，泥人苦苦订来生。
记言·其二
作者：孙原湘
朝代：清

今生也算宿缘深，花纵分枝却一心。脩作人间真伉俪，相怜转恐不如今。
评梅
作者：孙原湘
朝代：清

东阁南枝第一春，阿谁配得藐姑神。无心自与梅花品，半晌低颜不应人。
评画
作者：孙原湘
朝代：清

绝色休从画裹看，须知落笔绘天难。描摹西子凭凡笔，颠倒明妃在素纨。身到岱峰诸岳小，花开若木众星阑。妍媸只把丹青定，何限人间老试官。
评花
作者：孙原湘
朝代：清

桃花不及李花妍，一笑欣逢缟袂仙。同是无言芳独擅，从来绝色秀为先。中天皓月人争看，委地春云我最怜。拈出退之诗句好，渔郎应悔武陵船。
读史
作者：孙原湘
朝代：清

心头眼底一真真，料得人间定绝伦。读尽史书佳丽传，何人如我意中人。
谢女
作者：孙原湘
朝代：清

五尺轻绡曳佩琚，天然清水出芙蕖。人缘倾国光常敛，仙亦宜家俗自除。旷世一空脂粉黛，中闺三绝画诗书。若将玉尺量才子，正恐相如愧不如。
谢雪卿挽辞钱子霞姬人
作者：孙原湘
朝代：清

逝水年华悼总笄，雪堂前梦太凄迷。生憎点点因风絮，才上梅花便堕泥。芳姿格韵本如仙，了却春痕玉化烟。手把定情团扇子，九原辛苦尚流连。晴雪难留短命身，秋风诀别太酸辛。要郎记得营斋日，每到生辰是忌辰。我有伤心不可言，年年肠断木犀天。借他湿翠啼红恨，自證幽兰院里禅。
谢雪卿挽辞钱子霞姬人·其一
作者：孙原湘
朝代：清

逝水年华悼总笄，雪堂前梦太凄迷。生憎点点因风絮，才上梅花便堕泥。
谢雪卿挽辞钱子霞姬人·其三
作者：孙原湘
朝代：清

晴雪难留短命身，秋风诀别太酸辛。要郎记得营斋日，每到生辰是忌辰。
谢雪卿挽辞钱子霞姬人·其二
作者：孙原湘
朝代：清

芳姿格韵本如仙，了却春痕玉化烟。手把定情团扇子，九原辛苦尚流连。
谢雪卿挽辞钱子霞姬人·其四
作者：孙原湘
朝代：清

我有伤心不可言，年年肠断木犀天。借他湿翠啼红恨，自證幽兰院里禅。
赋得吹气如兰有赠
作者：孙原湘
朝代：清

之子如兰质，天然胜麝芬。一丝清气吐，四座妙香闻。舌有生花本，心原得蕙薰。转喉先馥郁，粲齿便氤氲。呵罢疑成露，吹来欲化云。人宜湘水住，风自谢庭分。莫认秋英佩，非关午篆焚。馀芳还竟体，沾惹到同群。
赠初蓉
作者：孙原湘
朝代：清

澹云微雨日西斜，细语轻怜隔浅纱。帘影低迷防燕子，衣香清远袭梅花。洛灵久断黄初梦，汉使难通碧落槎。只当忘年真小友，出门动即到君家。玉梅花下写朝云，更比梅花瘦几分。尽许眉间传月彩，难从骨里绘兰芬。高情未称金泥屋，真色惟应雪浣裙。俗眼但知浓艳好，相如羞对卓文君。
赠初蓉·其一
作者：孙原湘
朝代：清

澹云微雨日西斜，细语轻怜隔浅纱。帘影低迷防燕子，衣香清远袭梅花。洛灵久断黄初梦，汉使难通碧落槎。只当忘年真小友，出门动即到君家。
赠初蓉·其二
作者：孙原湘
朝代：清

玉梅花下写朝云，更比梅花瘦几分。尽许眉间传月彩，难从骨里绘兰芬。高情未称金泥屋，真色惟应雪浣裙。俗眼但知浓艳好，相如羞对卓文君。
赠别罗仙
作者：孙原湘
朝代：清

安榴花映泪斑红，别绪都含不语中。佛愿纵悭成并蒂，仙踪何苦类顠蓬。搯眉凄切盟沉水，捉臂矜持护守宫。金锁暂笼么凤去，此生心已挂梧桐。嘱郎珍重要郎安，收拾啼颜强作欢。新月尽留圆后想，好花尤耐别时看。伤心且说相逢易，行迹终愁自定难。玉手亲除金缠臂，愿天重与铸团圞。暂时小别尚萦牵，况是分飞各一天。流水倘然终不返，浮云何似竟无缘。香浓自古留难久，梦好从来续未全。赠我青丝才一绺，如何穿尽泪珠圆。同心稳抱此情芽，缘到春深会发葩。大海有时逢断梗，小星甘自守匏瓜。果营金屋先量地，若到银河定有楂。手写红笺教记取，碧桃花坞第三家。
赠别罗仙·其一
作者：孙原湘
朝代：清

安榴花映泪斑红，别绪都含不语中。佛愿纵悭成并蒂，仙踪何苦类顠蓬。搯眉凄切盟沉水，捉臂矜持护守宫。金锁暂笼么凤去，此生心已挂梧桐。
赠别罗仙·其三
作者：孙原湘
朝代：清

暂时小别尚萦牵，况是分飞各一天。流水倘然终不返，浮云何似竟无缘。香浓自古留难久，梦好从来续未全。赠我青丝才一绺，如何穿尽泪珠圆。
赠别罗仙·其二
作者：孙原湘
朝代：清

嘱郎珍重要郎安，收拾啼颜强作欢。新月尽留圆后想，好花尤耐别时看。伤心且说相逢易，行迹终愁自定难。玉手亲除金缠臂，愿天重与铸团圞。
赠别罗仙·其四
作者：孙原湘
朝代：清

同心稳抱此情芽，缘到春深会发葩。大海有时逢断梗，小星甘自守匏瓜。果营金屋先量地，若到银河定有楂。手写红笺教记取，碧桃花坞第三家。
赠别辞
作者：孙原湘
朝代：清

寄语琼楼仙子知，寒潮已放舻双枝。重看正恐添惆怅，径去翻教省别离。纵忆娇儿须强饭，便逢佳客少题诗。留将不坏娑椤果，会有华严再见时。
赠徐雪园女史
作者：孙原湘
朝代：清

虹桥西去谢娘家，旧有才名出绛纱。频典荆钗酬药物，自关茅屋种梅花。綵毫得意能消福，玉佩当心最辟邪。寄语江东徐小淑，清琴好好伴秦嘉。
赠春芜
作者：孙原湘
朝代：清

覆额轻云覆体绡，风前摇曳正苗条。侬心自为香兰醉，嗅得蘼芜意亦消。染翰朝朝侍镜台，簪花仿格许亲开。郑家枉诵葩经熟，未带温柔福分来。
赠春芜·其一
作者：孙原湘
朝代：清

覆额轻云覆体绡，风前摇曳正苗条。侬心自为香兰醉，嗅得蘼芜意亦消。
赠春芜·其二
作者：孙原湘
朝代：清

染翰朝朝侍镜台，簪花仿格许亲开。郑家枉诵葩经熟，未带温柔福分来。
赠朱秋坪明经即题其洗砚图
作者：孙原湘
朝代：清

南梁北刘无昔人，后来更推蔡与陈。钟溪既老德清病，纷纷馆阁推麒麟。朱君少有临池癖，日闭萧斋抚古迹。杀尽山中紫兔毫，洒残绝域金壶墨。五十头颅鬓骚屑，染翰朝朝腕欲折。骆驼桥西片纸出，人道风神似松雪。吾乡书法溯二冯，翁张汪邵谁雌雄？绝伦虽无羲献迹，古法未失钟胡风。自从俗书逞姿熊，子弟家家学姚派。瓣香祇识奉华亭，笔阵谁知求晋代。君今僻居临水村，罗列金石娱朝昏。红柿周围白板屋，绿天自裹铁叶门。香姜古砚浮寒碧，浸入明漪涨云色。欲知君书得力处，但看一池秋水黑。
赠秀卿
作者：孙原湘
朝代：清

销断琼楼与赤城，求浆只合问云英。呼来小字珠无价，听到新歌月有声。细搦丰肌容瘦削，偶装憨态越聪明。寒宵称意熏炉畔，笑看双烟一气生。低窗窄槛易黄昏，汤沸茶垆瑞雾喷。寂静互传眉角语，清寒频度指尖温。人疑胡蝶依依梦，春逗梅花浅浅痕。坐到月华如雪满，若吹银烛更消魂。瑶台飞下玉无尘，天与寒梅作替身。姑射肌肤原处子，孤山婚嫁待诗人。细论心曲宜长夜，亲说年庚恰嫩春。怪底生香香不断，百花生日是生辰。屈指春光到画阑，玉郎车马上长安。归期纵说相逢早，隔岁先愁欲别难。梦雨愿随行李去，泪珠偷共烛花弹。才人标格知多少，不似伊家耐细看。
赠秀卿·其一
作者：孙原湘
朝代：清

销断琼楼与赤城，求浆只合问云英。呼来小字珠无价，听到新歌月有声。细搦丰肌容瘦削，偶装憨态越聪明。寒宵称意熏炉畔，笑看双烟一气生。
赠秀卿·其三
作者：孙原湘
朝代：清

瑶台飞下玉无尘，天与寒梅作替身。姑射肌肤原处子，孤山婚嫁待诗人。细论心曲宜长夜，亲说年庚恰嫩春。怪底生香香不断，百花生日是生辰。
赠秀卿·其二
作者：孙原湘
朝代：清

低窗窄槛易黄昏，汤沸茶垆瑞雾喷。寂静互传眉角语，清寒频度指尖温。人疑胡蝶依依梦，春逗梅花浅浅痕。坐到月华如雪满，若吹银烛更消魂。
赠秀卿·其四
作者：孙原湘
朝代：清

屈指春光到画阑，玉郎车马上长安。归期纵说相逢早，隔岁先愁欲别难。梦雨愿随行李去，泪珠偷共烛花弹。才人标格知多少，不似伊家耐细看。
赠花
作者：孙原湘
朝代：清

小朵华鬘向夕开，玉纤亲摘赐妆台。要君魂梦都香透，似我肌肤得傍来。倘置仙鬟茑亦好，便将佛座供应该。他时憔悴终怜惜，况捧仙妍雪一堆。
踪迹
作者：孙原湘
朝代：清

画帘鹦鹉偶疏防，偷近妆台看晚妆。斗叶互翻双陆谱，簪花教写十三行。娇嗔偏喜逢卿怒，欢醉难禁对婢狂。熟径不愁行触瑟，等他秋月下回廊。
远归奏记妆楼
作者：孙原湘
朝代：清

红楼咫尺是蓬瀛，手展文窗扇扇明。裙带早徵三日解，罗衣特为一人更。花阴匝地常如水，云气漫天忽漏晴。坐久思量才省得，分明来使出帘迎。经过瞥眼画楼中，来是无言去又空。情在不言须领会，事除有迹尽通融。白描素影花双箭，难缩蓝桥地一弓。但得朝朝见明月，也如身到广寒宫。
远归奏记妆楼·其一
作者：孙原湘
朝代：清

红楼咫尺是蓬瀛，手展文窗扇扇明。裙带早徵三日解，罗衣特为一人更。花阴匝地常如水，云气漫天忽漏晴。坐久思量才省得，分明来使出帘迎。
远归奏记妆楼·其二
作者：孙原湘
朝代：清

经过瞥眼画楼中，来是无言去又空。情在不言须领会，事除有迹尽通融。白描素影花双箭，难缩蓝桥地一弓。但得朝朝见明月，也如身到广寒宫。
送菘畴归
作者：孙原湘
朝代：清

一丸冷月片帆开，无计留君且送回。明日紫荆花树下，有人还望折花来。
道是
作者：孙原湘
朝代：清

道是才人是美人，前身端是屈灵均。心思有孔皆生慧，眉睫无愁亦带颦。爱极难将诗句写，缘悭只许画图亲。分明一片潇湘水，莫为惊鸿误洛神。
邂逅
作者：孙原湘
朝代：清

绝不相思思转深，隔年看见到如今。飞花着雨犹粘树，残线临风强度针。事秘怕人偏料得，梦醒还自费追寻。如何邂逅翻羞涩，心在郎边眼在心。
醉赠
作者：孙原湘
朝代：清

皋桥西去美人家，绝世聪明沈婺华。清瘦身材宜倚竹，玲珑指爪擅簪花。双声叫出雌雄凤，两颊烘成早莫霞。我醉欲归归未得，任他急雨洒窗纱。
释炻
作者：孙原湘
朝代：清

寒暄数语出金堂，一字无由漏隐肠。越是空来情越好，当时容易转寻常。
释猜
作者：孙原湘
朝代：清

休猜青鸟浪传书，久畏仙鞭亵念除。岂料悬弓疑未释，便携团扇计原疏。星盟那忍抛中道，云气何曾累太虚。一朵琼花天上影，定无人采似芙蕖。
重九即事
作者：孙原湘
朝代：清

相逢巾帔喜飘扬，双鬓寒花满屋香。细雨幽窗低语处，人生能得几重阳。
重帘
作者：孙原湘
朝代：清

洞房深昼却寒垂，朱舄窗明未许窥。着眼预防人见我，关心早识影为谁。绿翘进茗纤纤手，绛树添香瑟瑟帷。情到神仙情更好，紫阑亲自护葳蕤。
重来
作者：孙原湘
朝代：清

重来碧玉旧情人，认取灯前窈窕身。百媚生成无若秀，七情流露莫如真。眼波能剪魂摇水，肌雪全消酒入春。应笑桃花未开日，何曾洞口见刘晨。湘帘高揭字如丁，认得秦楼小凤翎。十索歌成嫌夜促，四弦弹彻当秋听。偶提往事颜微赤，偏遇才人眼最青。珍重海棠休易落，杨花犹得化浮萍。
重来·其一
作者：孙原湘
朝代：清

重来碧玉旧情人，认取灯前窈窕身。百媚生成无若秀，七情流露莫如真。眼波能剪魂摇水，肌雪全消酒入春。应笑桃花未开日，何曾洞口见刘晨。
重来·其二
作者：孙原湘
朝代：清

湘帘高揭字如丁，认得秦楼小凤翎。十索歌成嫌夜促，四弦弹彻当秋听。偶提往事颜微赤，偏遇才人眼最青。珍重海棠休易落，杨花犹得化浮萍。
重次前韵
作者：孙原湘
朝代：清

洞门回首即天涯，碧树深藏碧玉家。三度事成三夜梦，一番寒减一分花。频来得似穿帘燕，欲近难如上水查。剩有顾侬心迹在，玉纤亲赐凤团茶。
重认
作者：孙原湘
朝代：清

重认天台路不差，花中艳煞碧桃花。人间无此娇红色，除是青天一片霞。
金凤曲为周生菘畴作
作者：孙原湘
朝代：清

迷香小洞曲珑玲，衣染幽兰叶叶馨。脩到今生兼福慧，亲题诗上照春屏。乍抛媚眼整云翘，顾曲心魂已暗消。不索泉邱帷幕聘，只图夫婿会吹箫。手拈红豆记琵琶，的的亲封捉臂纱。侬自愿栖金井树，不知郎可是桐花。双飞心事比鸳鸯，谁改婴兰小字香。怕听跃龙宫里曲，九华深帐贮归郎。果然公瑾似醇醪，情比秋江八月涛。学赋梅花篇未了，又弹清泪赋离骚。
金凤曲为周生菘畴作·其一
作者：孙原湘
朝代：清

迷香小洞曲珑玲，衣染幽兰叶叶馨。脩到今生兼福慧，亲题诗上照春屏。
金凤曲为周生菘畴作·其三
作者：孙原湘
朝代：清

手拈红豆记琵琶，的的亲封捉臂纱。侬自愿栖金井树，不知郎可是桐花。
金凤曲为周生菘畴作·其二
作者：孙原湘
朝代：清

乍抛媚眼整云翘，顾曲心魂已暗消。不索泉邱帷幕聘，只图夫婿会吹箫。
金凤曲为周生菘畴作·其五
作者：孙原湘
朝代：清

果然公瑾似醇醪，情比秋江八月涛。学赋梅花篇未了，又弹清泪赋离骚。
金凤曲为周生菘畴作·其四
作者：孙原湘
朝代：清

双飞心事比鸳鸯，谁改婴兰小字香。怕听跃龙宫里曲，九华深帐贮归郎。
金堂
作者：孙原湘
朝代：清

初日瞳瞳上画梁，佩声钗影郁金堂。蘋蘩久诵葩经熟，姜橘亲调豆实香。方朔暗窥思割肉，裴航消渴愿分浆。此生许作花间活，甘奉王褒约数行。
金陵女校书谢玉独居秋影楼洗妆谢客余与张香严秀才访之煮茗清谭殊有高致王脩微卞玉京一流人也临别留赠
作者：孙原湘
朝代：清

美人从古怕妆残，邀宠争妍到此难。要卜倾心谁妾爱，独将真色与人看。轻身祇恐奔归月，清气偏宜坐近兰。我有无穷天壤恨，为卿鸳牒也心寒。
银湾
作者：孙原湘
朝代：清

翻喜疏棂扇扇关，黄姑亲得渡银湾。沁人肌息如沉水，煖我心肠似博山。极慰离情惟握手，偶思前事转低颜。欲将栀子连诗赠，恩意还须托令娴。
银潢
作者：孙原湘
朝代：清

红楼隔雨似潇湘，梅额才呈半面妆。绝不抬头心自会，早知着眼愿都偿。云行水上原无迹，风过花中已得香。脩到神仙夫妇分，未妨长县隔银潢。
锦袜
作者：孙原湘
朝代：清

宝袜亲裁翠锦鲜，关心脱赠早凉天。重绵托里情深厚，密线缝围手巧妍。但许贴胸如妾抱，无由输意伴君眠。他时认取斑斑迹，莫弃香笼绣箧边。
长廊
作者：孙原湘
朝代：清

如云罗绮万花前，众里纤长独逞妍。住近浮图光似佛，幼餐沉水体俱仙。梳匀信手人争学，调笑无心语可传。半晌眼波娇不溜，待人临别却嫣然。
长恨辞
作者：孙原湘
朝代：清

秾华一树委千春，顿失蛾眉绝代颦。呕血但知呼负负，回身犹想抱真真。温柔尽折三生福，惊恐虚劳十载神。一恸灵床还未敢，自怜终属薄情人。病中密誓泪纷纷，细喘如丝语不分。到死未能忘子建，佗生应得配参军。玉箫果许常为媵，神女何辞暂化云。只是费伊方寸血，相如新诔卓文君。听到伤心伏枕辞，如何忍得泪千丝。六州已铸今生错，万劫难消此愿痴。眼看神娥奔月去，魂愁天女下凡迟。不关贪守重生约，正恐轻生转负伊。花香月色旧阑干，不忍重经况忍看。是我心知天必忌，为卿泪滴地无乾。浑如梦里还寻梦，虚被欢称未尽欢。从此一双红豆颗，抛沉碧海恨漫漫。
长恨辞·其一
作者：孙原湘
朝代：清

秾华一树委千春，顿失蛾眉绝代颦。呕血但知呼负负，回身犹想抱真真。温柔尽折三生福，惊恐虚劳十载神。一恸灵床还未敢，自怜终属薄情人。
长恨辞·其三
作者：孙原湘
朝代：清

听到伤心伏枕辞，如何忍得泪千丝。六州已铸今生错，万劫难消此愿痴。眼看神娥奔月去，魂愁天女下凡迟。不关贪守重生约，正恐轻生转负伊。
长恨辞·其二
作者：孙原湘
朝代：清

病中密誓泪纷纷，细喘如丝语不分。到死未能忘子建，佗生应得配参军。玉箫果许常为媵，神女何辞暂化云。只是费伊方寸血，相如新诔卓文君。
长恨辞·其四
作者：孙原湘
朝代：清

花香月色旧阑干，不忍重经况忍看。是我心知天必忌，为卿泪滴地无乾。浑如梦里还寻梦，虚被欢称未尽欢。从此一双红豆颗，抛沉碧海恨漫漫。
问讯
作者：孙原湘
朝代：清

斜门风逆送氤氲，帘卷金堂袅水纹。几度空来应怨我，此时强坐半缘君。早抛眼媚红窗里，那惜脂香碧盌分。娇语平安亲问讯，芳姿传出已先闻。
问讯
作者：孙原湘
朝代：清
体裁：七言律诗

斜门风逆送氤氲，帘卷金堂袅水纹。几度空来应怨我，此时强坐半缘君。早抛眼媚红窗里，那惜脂香碧碗分。娇语平安亲问讯，芳姿传出已先闻。
闲情
作者：孙原湘
朝代：清

走马寻春得得忙，嫣红姹紫尽芬芳。归来静对寒梅嗅，始觉閒花带草香。
闺人养疴辞
作者：孙原湘
朝代：清

工愁善病女相如，暂徙瑶斋检道书。一缕药烟清似水，云屏隔断广寒居。小庭花木费平章，终日琴鸣古研旁。却下水晶帘一扇，仙肌冰雪自生凉。南窗置榻北窗宽，一曲书廊镜槛安。那有红尘飞得到，绿芭蕉映雪阑干。双扉閒锁一阶苔，屈膝铜铺昼不开。只有常娥推不去，夜深远近小窗来。刺铜清影拂帘长，鼎沸松风药透香。亲把银匙调一过，同心甘苦愿分尝。暂废椒花格律新，绕床书卷尚逡巡。卧中听得秦嘉咏，一字推敲又损神。竹床冰簟镇相亲，吟瘦身看病瘦身。听说莲塘遭雨打，今年花更瘦于人。疏云先作一分秋，添得窗棂绿更幽。几点雨弹凉叶上，红心枯草又新抽。隔年情事记分明，雪椀冰盘夜话清。昨日到门亲听得，小鬟偷学诵诗声。妆楼昼静屦聋无，画稿丛残墨未枯。等月再生人病起，拜双星夜玉梯扶。
闺人养疴辞·其一
作者：孙原湘
朝代：清

工愁善病女相如，暂徙瑶斋检道书。一缕药烟清似水，云屏隔断广寒居。
闺人养疴辞·其七
作者：孙原湘
朝代：清

竹床冰簟镇相亲，吟瘦身看病瘦身。听说莲塘遭雨打，今年花更瘦于人。
闺人养疴辞·其三
作者：孙原湘
朝代：清

南窗置榻北窗宽，一曲书廊镜槛安。那有红尘飞得到，绿芭蕉映雪阑干。
闺人养疴辞·其九
作者：孙原湘
朝代：清

隔年情事记分明，雪椀冰盘夜话清。昨日到门亲听得，小鬟偷学诵诗声。
闺人养疴辞·其九
作者：孙原湘
朝代：清
体裁：七言绝句

隔年情事记分明，雪碗冰盘夜话清。昨日到门亲听得，小鬟偷学诵诗声。
闺人养疴辞·其二
作者：孙原湘
朝代：清

小庭花木费平章，终日琴鸣古研旁。却下水晶帘一扇，仙肌冰雪自生凉。
闺人养疴辞·其五
作者：孙原湘
朝代：清

刺铜清影拂帘长，鼎沸松风药透香。亲把银匙调一过，同心甘苦愿分尝。
闺人养疴辞·其八
作者：孙原湘
朝代：清

疏云先作一分秋，添得窗棂绿更幽。几点雨弹凉叶上，红心枯草又新抽。
闺人养疴辞·其六
作者：孙原湘
朝代：清

暂废椒花格律新，绕床书卷尚逡巡。卧中听得秦嘉咏，一字推敲又损神。
闺人养疴辞·其十
作者：孙原湘
朝代：清

妆楼昼静屦聋无，画稿丛残墨未枯。等月再生人病起，拜双星夜玉梯扶。
闺人养疴辞·其四
作者：孙原湘
朝代：清

双扉閒锁一阶苔，屈膝铜铺昼不开。只有常娥推不去，夜深远近小窗来。
阁笔
作者：孙原湘
朝代：清

知音难得况蛾眉，手摔瑶琴谢子期。宋璟怕题梅萼赋，杜陵悲撤海棠诗。抽毫作诔循遗教，分俸营斋托诡辞。我亦怜才非好色，料无人识有天知。
阳羡寒辞和张椒卿六首
作者：孙原湘
朝代：清

绿波红舫即天台，花不知名烂漫开。我比刘晨更无赖，此番瞒过阮郎来。轻衫如水剪柔蓝，占得烟波玉女潭。自受东风披拂后，桃花红煞小城南。清脆乡音略带苏，七条弦上住罗敷。望仙桥北垂杨路，认得当垆翠袖无。解画开元桂叶蛾，能酬主簿定情歌。寻常一朵红兰影，已胜粗桃俗李多。张绪依依最少年，墨花狂污薛涛笺。风情恰似灵和柳，摇曳轻风二月天。杜牧寻芳几晏时，柔情消得鬓如丝。秋坟欲唤陈髯起，重唱迦陵绝妙词。
阳羡寒辞和张椒卿六首·其一
作者：孙原湘
朝代：清

绿波红舫即天台，花不知名烂漫开。我比刘晨更无赖，此番瞒过阮郎来。
阳羡寒辞和张椒卿六首·其三
作者：孙原湘
朝代：清

清脆乡音略带苏，七条弦上住罗敷。望仙桥北垂杨路，认得当垆翠袖无。
阳羡寒辞和张椒卿六首·其二
作者：孙原湘
朝代：清

轻衫如水剪柔蓝，占得烟波玉女潭。自受东风披拂后，桃花红煞小城南。
阳羡寒辞和张椒卿六首·其五
作者：孙原湘
朝代：清

张绪依依最少年，墨花狂污薛涛笺。风情恰似灵和柳，摇曳轻风二月天。
阳羡寒辞和张椒卿六首·其六
作者：孙原湘
朝代：清

杜牧寻芳几晏时，柔情消得鬓如丝。秋坟欲唤陈髯起，重唱迦陵绝妙词。
阳羡寒辞和张椒卿六首·其四
作者：孙原湘
朝代：清

解画开元桂叶蛾，能酬主簿定情歌。寻常一朵红兰影，已胜粗桃俗李多。
阳羡寒辞和张椒卿六首松陵有旧家子卖笑以养亲孙子悯其志为成四诗·其一
作者：孙原湘
朝代：清
体裁：七言绝句

上弦月出两头纤，双笑花枝揭画帘。不似小家拘束态，自然通脱自矜严。
阿侯
作者：孙原湘
朝代：清

惊心妒眼列东西，幽约心齐事不齐。恐益悲愁颜愈冷，遥猜踪影首先低。私缄微示红笺露，密坐悬将翠袖携。戏逗阿侯啼笑起，却探绣褓挽柔荑。
阿阁
作者：孙原湘
朝代：清

阿阁三层碧玉支，红栏刚倚绿梧枝。偷窥云母围屏薄，潜伺星妃步辇迟。隔座微闻花气息，绕廊暗想雪丰姿。明知璧月朝难见，痴对青天立几时。明明可见似银蟾，只禁疏狂逼画檐。纵少猜嫌宜引避，偶贪游戏实矜严。轻衫着后无心换，团扇题成信手拈。倘许朝朝窥素影，未妨常隔一重帘。
阿阁·其一
作者：孙原湘
朝代：清

阿阁三层碧玉支，红栏刚倚绿梧枝。偷窥云母围屏薄，潜伺星妃步辇迟。隔座微闻花气息，绕廊暗想雪丰姿。明知璧月朝难见，痴对青天立几时。
阿阁·其二
作者：孙原湘
朝代：清

明明可见似银蟾，只禁疏狂逼画檐。纵少猜嫌宜引避，偶贪游戏实矜严。轻衫着后无心换，团扇题成信手拈。倘许朝朝窥素影，未妨常隔一重帘。
隔水楼高
作者：孙原湘
朝代：清

思君不见且寻君，隔水楼高未夕曛。正欲与言三夜梦，只馀迎面一窗云。竹阴深护湘帘碧，兰气微沾茗盌芬。手拂银墙留句在，好教惆怅到宵分。
隔水楼高
作者：孙原湘
朝代：清
体裁：七言律诗

思君不见且寻君，隔水楼高未夕曛。正欲与言三夜梦，只馀迎面一窗云。竹阴深护湘帘碧，兰气微沾茗碗芬。手拂银墙留句在，好教惆怅到宵分。
雨
作者：孙原湘
朝代：清

一声清脆玉钩鸣，手整鸾钗笑出迎。是甚好风吹得至，如何微雨滑能行。花阴匝地都成障，云气漫天未定晴。可奈流莺衔不得，红栏的的绽朱樱。新妆灼灼比花娇，隔雨看如隔雾绡。知我欲来开小阁，累卿久立倚疏寮。莺声自教双鬟度，燕睇先偷四目招。可是玉楼天半迥，湘帘更复障条条。
雨·其一
作者：孙原湘
朝代：清

一声清脆玉钩鸣，手整鸾钗笑出迎。是甚好风吹得至，如何微雨滑能行。花阴匝地都成障，云气漫天未定晴。可奈流莺衔不得，红栏的的绽朱樱。
雨·其二
作者：孙原湘
朝代：清

新妆灼灼比花娇，隔雨看如隔雾绡。知我欲来开小阁，累卿久立倚疏寮。莺声自教双鬟度，燕睇先偷四目招。可是玉楼天半迥，湘帘更复障条条。
雨中同菘畴小霞泛舟至罗仙家送春
作者：孙原湘
朝代：清

湖山如梦雨如尘，道是寻春却送春。画桨双枝天上水，红楼一角意中人。难遮去路唯青草，不定来踪是绿蘋。究竟为谁惆怅煞，閒愁才洗又重新。
雨窗
作者：孙原湘
朝代：清

绿梅花下坐卿卿，神与梅花一样清。得意事须防失意，深情人肯浪多情。心挑祇益羞颜热，眉语还遮妒眼明。欲去尚留留未可，恰来丝雨洒帘声。
雨阻
作者：孙原湘
朝代：清

黄昏独自下帘栊，挑尽银釭不肯红。有限清欢好时节，可堪抛掷雨声中。料卿知我忆卿真，绣被难安转侧身。听尽漏声还听雨，绿窗同是未眠人。闭户沉沉长绿莎，隔条街巷抵银河。一宵两处芭蕉上，不敌相思泪点多。兼旬梅雨苦如年，霁后晴云火欲然。雨即阻人晴亦阻，天公难作是情天。相期隔日到妆台，苦被金闺女伴猜。如此炎官张火伞，迎朝触热为谁来。
雨阻·其一
作者：孙原湘
朝代：清

黄昏独自下帘栊，挑尽银釭不肯红。有限清欢好时节，可堪抛掷雨声中。
雨阻·其三
作者：孙原湘
朝代：清

闭户沉沉长绿莎，隔条街巷抵银河。一宵两处芭蕉上，不敌相思泪点多。
雨阻·其二
作者：孙原湘
朝代：清

料卿知我忆卿真，绣被难安转侧身。听尽漏声还听雨，绿窗同是未眠人。
雨阻·其五
作者：孙原湘
朝代：清

相期隔日到妆台，苦被金闺女伴猜。如此炎官张火伞，迎朝触热为谁来。
雨阻·其四
作者：孙原湘
朝代：清

兼旬梅雨苦如年，霁后晴云火欲然。雨即阻人晴亦阻，天公难作是情天。
雨霁
作者：孙原湘
朝代：清

雨拨西风转，天容寸碧开。出花孤蝶重，抱树一蝉哀。爽气遥山下，愁心远渚来。画檐云缕缕，秋叶是谁裁？
露立
作者：孙原湘
朝代：清

合既无缘竟别离，可堪相见又时时。风来水面非关约，月上梢头未可期。厚施恩情消薄福，浅尝滋味耐深思。明知取冷难身熨，痴立空庭任露滋。
露立
作者：孙原湘
朝代：清

西风刀尺几时休，盼煞青天月一钩。燕剪原知多宛转，蚕丝祇恐太绸缪。言无人达难成信，秋上心来尽是愁。苦立夜深凉露下，遥陪灯火玉楼头。
青粉墙头
作者：孙原湘
朝代：清

青粉墙头碧玉檐，柳条金嫩罩纤纤。似无人在空飞絮，疑有风来忽卷帘。清脆铃声兼语细，模糊花气杂香甜。情深那用多相见，犹恐金堂未免嫌。
静志
作者：孙原湘
朝代：清

有时欢笑有时颦，毕竟相亲可算亲。爱极并忘容绝代，情深始觉礼拘人。生生世世卿怜我，暮暮朝朝女是神。不及画栏东畔树，花开常傍鬓边春。
题兰绝句
作者：孙原湘
朝代：清

只合离骚一卷书，水仙相伴住清虚。诗人眼底花如海，除却寒梅尽不如。楚云旖旎水缠绵，生就珠胎玉骨仙。昨夜潇湘明月下，意中人恰似卿妍。
题兰绝句·其一
作者：孙原湘
朝代：清

只合离骚一卷书，水仙相伴住清虚。诗人眼底花如海，除却寒梅尽不如。
题兰绝句·其二
作者：孙原湘
朝代：清

楚云旖旎水缠绵，生就珠胎玉骨仙。昨夜潇湘明月下，意中人恰似卿妍。
题周防背面美人图
作者：孙原湘
朝代：清

惊鸿瞥见又逡巡，珠压腰裾稳称身。绝似簸钱堂上事，忍羞和笑避生人。小朵樱桃折得不，无人窥见绿蛾愁。玉阶唤杀红鹦鹉，不是欢来不转头。脸波藏却媚霞痕，只露双肩削玉温。心自向君身自背，省他一见一消魂。只量钿尺认腰支，那有春风见面时。会得李夫人意态，背人翻是耐人思。妙句青邱最有情，倾城虽见画难成。诗人设想还痴绝，要看回头百媚生。不用传神阿堵中，画师妙手只空空。累他多少旁观眼，相背人人学蒯通。几时回首眼波横，枉费千呼万唤声。画里未容人省识，如何妄想作刘桢。
题周防背面美人图·其一
作者：孙原湘
朝代：清

惊鸿瞥见又逡巡，珠压腰裾稳称身。绝似簸钱堂上事，忍羞和笑避生人。
题周防背面美人图·其七
作者：孙原湘
朝代：清

几时回首眼波横，枉费千呼万唤声。画里未容人省识，如何妄想作刘桢。
题周防背面美人图·其三
作者：孙原湘
朝代：清

脸波藏却媚霞痕，只露双肩削玉温。心自向君身自背，省他一见一消魂。
题周防背面美人图·其二
作者：孙原湘
朝代：清

小朵樱桃折得不，无人窥见绿蛾愁。玉阶唤杀红鹦鹉，不是欢来不转头。
题周防背面美人图·其五
作者：孙原湘
朝代：清

妙句青邱最有情，倾城虽见画难成。诗人设想还痴绝，要看回头百媚生。
题周防背面美人图·其六
作者：孙原湘
朝代：清

不用传神阿堵中，画师妙手只空空。累他多少旁观眼，相背人人学蒯通。
题周防背面美人图·其四
作者：孙原湘
朝代：清

只量钿尺认腰支，那有春风见面时。会得李夫人意态，背人翻是耐人思。
题姜白石像
作者：孙原湘
朝代：清

七百年事如秋烟，劫灰中有不死仙。六下下攫终得全，曹衣吴带何翛然。当时鄱阳侠少年，雪花夜打乌篷船。浪游南岳不得旋，手拔龙角弹湘弦。彝陵幸遇萧东夫，东来径参范石湖。声名一旦满天下，四顾谁能荐司马？奋笔自议太常雅，其奈黄钟不敌瓦。偶耽吴兴山水奇，白石洞天插我篱。累累白石不疗饥，腹中惟燕潘柽诗。兴酣自携碧玉箫，间鸥引过松陵桥。鹰扬之印空佩腰，照水白发风萧萧。马塍花开香沁土，小红偷洒燕脂雨。鸑鷟无声石人语，一往孤云竟千古。沈檀雕匣吴绫装，明珠辟火深深藏。风吹鹤鳖如烟动，纸上古香发南宋。
题扇
作者：孙原湘
朝代：清

水晶帘捲镜台安，晓起簪花露未干。衣蕴奇香防母觉，面留真色尽人看。轻躯细骨偏持重，龋齿愁眉也带欢。偶忆郎诗惬侬意，泥将小字写冰纨。蓬山处处月凄迷，梦觉流莺恰恰啼。杜牧看花曾有约，冬郎吟草半无题。宿缘最喜兰为字，欢绪从拼絮作泥。换取定情团扇子，春风常似玉纤携。
题扇·其一
作者：孙原湘
朝代：清

水晶帘捲镜台安，晓起簪花露未干。衣蕴奇香防母觉，面留真色尽人看。轻躯细骨偏持重，龋齿愁眉也带欢。偶忆郎诗惬侬意，泥将小字写冰纨。
题扇·其二
作者：孙原湘
朝代：清

蓬山处处月凄迷，梦觉流莺恰恰啼。杜牧看花曾有约，冬郎吟草半无题。宿缘最喜兰为字，欢绪从拼絮作泥。换取定情团扇子，春风常似玉纤携。
题谢娘秋影照
作者：孙原湘
朝代：清

心多力弱篆烟微，隔着天河见影稀。柳絮无情偏有福，因风还向谢家飞。一重香雾百重门，月过閒阶不记痕。落尽桐华深院锁，为谁风露立黄昏。秦淮昔梦散如尘，太傅池台宿草新。我是东山旧宾客，可堪重对卷中人。
题谢娘秋影照·其一
作者：孙原湘
朝代：清

心多力弱篆烟微，隔着天河见影稀。柳絮无情偏有福，因风还向谢家飞。
题谢娘秋影照·其三
作者：孙原湘
朝代：清

秦淮昔梦散如尘，太傅池台宿草新。我是东山旧宾客，可堪重对卷中人。
题谢娘秋影照·其二
作者：孙原湘
朝代：清

一重香雾百重门，月过閒阶不记痕。落尽桐华深院锁，为谁风露立黄昏。
题闺人团扇
作者：孙原湘
朝代：清

秋天薄如纸欲飞，秋云乱卸秋罗衣。碧空无人紫箫响，灵风来往皆真妃。月中素娥面如月，青女霜中带霜骨。清气都乘白帝凝，冰心共守青天活。相对婵娟秋夜长，看他织女度银潢。月作明珠来赠嫁，霜为铅粉助亲妆。须臾花发黄金粟，玉杵捣香香万斛。纨扇遥开三界闻，霓裳舞散诸天馥。分明擎出一枝斜，要与人间富贵家。赢得少年齐仰首，不知若个得簪花。卿家扇子清风发，洁若秋霜激如月。欲识云中缥缈仙，先参画里芙蓉阙。霜月同时藻鉴开，一双仙影下瑶台。意中早有探花客，故著青衣仔细猜。
香梦
作者：孙原湘
朝代：清

月华如雪满琼楼，楼上齐悬翡翠钩。云气空濛连渤海，花光离合是罗浮。洛神自许遮须国，织女曾逢博望侯。身惹玉炉香不散，醒时翻替梦时愁。
黄花比瘦图友人属题亡姬照
作者：孙原湘
朝代：清

栴檀风里散云英，薄命黄花悟此生。愿作鸳鸯难比翼，怕闻鹦鹉尚呼名。玉箫旧谱盟犹在，锦瑟华年续未成。借取断肠诗一句，红儿小照雪儿情。帘卷西风蝶梦孤，瘦秋人已化曼殊。难求梁革回生药，祇剩崔徽卧病图。蠹帙纵横签罢整，象床零落簟空铺。髯翁手制朝云偈，一字分明一泪珠。
黄花比瘦图友人属题亡姬照·其一
作者：孙原湘
朝代：清

栴檀风里散云英，薄命黄花悟此生。愿作鸳鸯难比翼，怕闻鹦鹉尚呼名。玉箫旧谱盟犹在，锦瑟华年续未成。借取断肠诗一句，红儿小照雪儿情。
黄花比瘦图友人属题亡姬照·其二
作者：孙原湘
朝代：清

帘卷西风蝶梦孤，瘦秋人已化曼殊。难求梁革回生药，祇剩崔徽卧病图。蠹帙纵横签罢整，象床零落簟空铺。髯翁手制朝云偈，一字分明一泪珠。
五百梅花庵访觉阿上人师
作者：孙周
朝代：清

言访支公去，杳然云壑深。遥闻一声磬，忽见梅花林。空外激清响，孤烟生夕阴。前期应不远，风雪辄相寻。
以辽参饷姚先生媵以长歌
作者：孙周
朝代：清

帝车之尾瑶光星，降为神草蒙茸生。秋来结子大如豆，熟者深红生者青。背阳向阴椵树林，三丫五叶何菁菁。玄泉天醴此孕毓，千岁化作婴儿形。有时月中恣跳舞，有时地下呱呱鸣。紫团白条种各别，人衔鬼盖纷其名。结队斸取蛇虎穴，铜炉乃与糖霜烹。岂独开心益神智，久服能使身躯轻。辽阳真井最堪重，句骊上党难争衡。近来采者利速售，深山未许留句萌。又或揠苗出移植，田园灌溉同春耕。云间先生武功后，含咀经史穷华英。江湖游倦两鬓雪，偃蹇归卧扃柴荆。百城坐拥勤著述，兀兀毋乃摇其精。况复晚境不如意，忧时涕泪纷纵横。得非于此病根伏，渐致腰脚艰于行。怜公衰老赠数茎，虬枝铿作金石声。奇功异勋不可说，咄咄肯伍松根苓。先生服此益矍铄，力将四海风骚撑。鲁殿灵光屹然峙，长为圣代歌升平。
以辽参饷姚先生媵以长歌
作者：孙周
朝代：清
体裁：古风

帝车之尾瑶光星，降为神草蒙茸生。秋来结子大如豆，熟者深红生者青。背阳向阴椵树林，三桠五叶何菁菁。玄泉天醴此孕毓，千岁化作婴儿形。有时月中恣跳舞，有时地下呱呱鸣。紫团白条种各别，人衔鬼盖纷其名。结队斸取蛇虎穴，铜炉乃与糖霜烹。岂独开心益神智，久服能使身躯轻。辽阳真井最堪重，句骊上党难争衡。近来采者利速售，深山未许留句萌。又或揠苗出移植，田园灌溉同春耕。云间先生武功后，含咀经史穷华英。江湖游倦两鬓雪，偃蹇归卧扃柴荆。百城坐拥勤著述，兀兀毋乃摇其精。况复晚境不如意，忧时涕泪纷纵横。得非于此病根伏，渐致腰脚艰于行。怜公衰老赠数茎，虬枝铿作金石声。奇功异勋不可说，咄咄肯伍松根苓。先生服此益矍铄，力将四海风骚撑。鲁殿灵光屹然峙，长为圣代歌升平。
同湘乡左孟辛仲敏昆季白马涧访觉公师归舟口占
作者：孙周
朝代：清

万山沈暮气，一塔俯寒流。僧寺钟初动，渔家网未收。来寻支遁马，同载李膺舟。后约梅花发，还当蜡屐游。
奇寒酿雪愁思纷然和坡公聚星堂韵
作者：孙周
朝代：清

空廊拥烬聚乾叶，云日模糊天欲雪。炊烟久断坐耐饥，冷对梅花正愁绝。严风刺壁尖于刀，老屋声摇势将折。楚南连年方苦兵，哀哉死者虫沙灭。书生赤手寸铁无，深恨长鲸未能掣。鼙鼓动地烽火纷，江天愁望眼生缬。况复三吴歉岁频，四乡妇子食曲屑。但祝丰年早呈瑞，玉花历乱下飘瞥。遗蝗入地百尺深，明年麦熟饼可说。诗就偎镫呵手书，冰冻笔尖坚似铁。
山中访友不值
作者：孙周
朝代：清

策杖行幐上翠微，白云深处扣柴扉。美人不见碧天暮，幽鸟一声花乱飞。
早起偶得
作者：孙周
朝代：清

诗梦如烟堕水村，前溪夜雨长新痕。晓来聊展一编坐，无数乱峰青到门。
晓发
作者：孙周
朝代：清

晓色催人古驿旁，模糊犹带梦痕苍。残星欲没初收雾，败叶将飞乍怯霜。微辨人声知市近，悄无鸡唱觉村荒。萧萧芦荻风如雨，一霎轻帆过野塘。
草堂
作者：孙周
朝代：清

微雨乍过烟满溪，草堂间听晓禽啼。著花老树有春意，卷幔乱山如屋低。竹榻昼长清蝶梦，板桥泥滑印牛蹄。经旬不沐拥书坐，疑是忤时人姓嵇。
远别
作者：孙周
朝代：清

风叶作离声，萧然客独行。多情故山月，常向马头明。
题程序伯丈
作者：孙周
朝代：清

烟波满纸凉于洗，一片湿云收不起。遥山暝合青苍茫，丛苇萧萧声在纸。桥南茅屋水面开，钓艇摇入芦花里。雪鬓渔翁换酒归，自脱蓑衣挂船尾。
文昌庙联
作者：孙嘉淦
朝代：清
体裁：联

天开参井文章府；星焕山河孝友师。
题黄鹤楼
作者：孙嘉猷
朝代：清
体裁：联

记当年银汉同游，落梅有句；叹今夕白云初度，玉笛无声。
秋日即事
作者：孙嘉瑜
朝代：清
体裁：五言律诗

小雨新凉荐，闲登江上楼。远山寒敛夕，古木澹生秋。水落鱼梁见，林深鸟梦幽。一声风笛起，愁绝是孤舟。
寄内
作者：孙垓
朝代：清

析桂炊珠颇不赀，衰年累尔苦支持。我家乞米寻常事，十万饥军待饷时。
晚过鸡鸣寺
作者：孙垓
朝代：清

落日疲驴踏藓行，鸡笼山接古台城。门前远翠千层币，屋后湖光一片明。寸寸地荒皆古迹，迢迢风起作寒声。游人过此多凄感，况际萧寥客思生。
登亥元旦
作者：孙垓
朝代：清

白发苍颜五十三，韶华回首更何堪。中年逢乱垂垂老，琐事都亲渐渐谙。暖日鼠姑舒叶嫩，春江鱼婢佐餐甘。岁朝礼佛无多祝，愿遂山居一觉酣。
读曾文正公集
作者：孙垓
朝代：清

挑镫对编简，仰止德愔愔。学术祛成见，勋名出小心。论文官烛灺，筹笔阵云深。允矣读书法，千秋佩士林。
题天相吴君五十
作者：孙培统
朝代：清

旧苑繁华迹已沦，起衰振敝赖斯人。竹苞松茂新居丽，木本泉源古谊敦。自有鸡豚供宴享，不教童稚闹比邻。韶光半百宁终隐，行见腰金列缙绅。
赠别袁简斋先生
作者：孙士毅
朝代：清

不递乡书不遣媒，闯然直为荔枝来。文章泽国蛟龙避，裙屐仙山蛱蝶陪。当日登场谁不识，祇今此事更交推。自惭海上孙宾石，瘴雾凭公一扫开。
峡山飞来寺
作者：孙士鹏
朝代：清

劈破峡山险，天风吹寺来。径从烟树上，门压浪花开。流水如不去，孤云时自回。禅林偶一立，清磬何悠哉。
贺张百熙60寿联
作者：孙大镛
朝代：清
体裁：联

凤诏承恩，祥开东阁；鹤龄纪算，庆溢南邦。
闻昔岭事哭奠理斋四兄
作者：孙天宁
朝代：清

欃枪纷芒未扫除，军书旁午敢宁居。风尘出塞心偏壮，雪岭当关粟广储。行役不堪陟屺岵，论功还冀改门闾。回头欲问从前事，不若逍遥赋子虚。三载筹边历险多，最逢险处冒干戈。蠢蛮不识青云客，狭路因成碧血坡。枯骨至今迷的博，忠魂何自返蓬婆。愁将泪眼迎斜照，那得趋庭更一过。昔年灯火共论文，今日存亡隔暮云。未见断桥归驷马，空留孤剑说从军。岂忘樽酒生前别，欲识音容梦里分。更有不堪回首处，儿孙何地拜高坟。怜悯须知奉圣恩，英名千载死犹存。成仁不改威灵望，恨贼应为厉鬼吞。异地丰碑来有绩，故园残屐去无痕。慰忠祠宇邻工部，岂负崎岖到蜀门。
闻昔岭事哭奠理斋四兄·其一
作者：孙天宁
朝代：清

欃枪纷芒未扫除，军书旁午敢宁居。风尘出塞心偏壮，雪岭当关粟广储。行役不堪陟屺岵，论功还冀改门闾。回头欲问从前事，不若逍遥赋子虚。
闻昔岭事哭奠理斋四兄·其三
作者：孙天宁
朝代：清

昔年灯火共论文，今日存亡隔暮云。未见断桥归驷马，空留孤剑说从军。岂忘樽酒生前别，欲识音容梦里分。更有不堪回首处，儿孙何地拜高坟。
闻昔岭事哭奠理斋四兄·其二
作者：孙天宁
朝代：清

三载筹边历险多，最逢险处冒干戈。蠢蛮不识青云客，狭路因成碧血坡。枯骨至今迷的博，忠魂何自返蓬婆。愁将泪眼迎斜照，那得趋庭更一过。
闻昔岭事哭奠理斋四兄·其四
作者：孙天宁
朝代：清

怜悯须知奉圣恩，英名千载死犹存。成仁不改威灵望，恨贼应为厉鬼吞。异地丰碑来有绩，故园残屐去无痕。慰忠祠宇邻工部，岂负崎岖到蜀门。
史梦兰继室田太夫人九十大寿
作者：孙子文
朝代：清
体裁：联

颂晋萱闱，春回大陆；辉增柏节，婺亘中天。
挽吴恭亨母联
作者：孙子翼
朝代：清
体裁：联

冢君旧号，畜道德能文章，大母光荣，上侪欧母；时局新成，蹶西俄兴东日，黄人幸福，独厄孺人。
挽曾国荃联
作者：孙孚侃
朝代：清
体裁：联

钟南岳英灵，诞生人杰，始定江东大乱，继苏晋地奇灾，功德比山高，终古丰碑同坠泪；数中兴柱石，端属公家，有兄为社稷臣，犹子亦皇华使，后先痛星陨，九重哀诔特褒忠。
学署联
作者：孙学垣
朝代：清
体裁：联

冷署当春暖；闲官对酒忙。
过倪云林祠
作者：孙宏
朝代：清

玉山池馆已荒烟，清閟祠堂尚俨然。破产放情多难日，无家投老太平年。碧梧修竹骚人节，远岫平林水墨仙。应与所南同俎豆，遗民心事画中传。
黄侍中祠
作者：孙宏
朝代：清

金川万骑蹴烟尘，叩马难将大义陈。妻女一时同殉节，君臣千古有完人。魂归罗刹江声壮，碑照秦淮血影新。咫尺孝陵松柏路，夜深风雨走青磷。
同曹秋岳先生游韬光庵和高忠宪公韵
作者：孙宗彝
朝代：清
体裁：古风

山水灼真意，高深致有余。栋宇蟠天根，恍蹑洪濛初。流泉渟方池，清风洒前除。遂使冰雪心，迥与尘世疏。小住倦登陟，初地供轩渠。檐楹瞰江海，一气镂清虚。洞庭但浩瀁，岂是仙人居。岚色幻今古，蟪蛄鸣春秋。纷埃事徒满，所尚高王侯。岳岳怀古人，正气谁与俦。劲节在天壤，不毁同山丘。何来逸情叟，舒卷千载忧。杖履复舟楫，逍遥继寻幽。好诗藏名山，披读起龙湫。梧冈有凤凰，别浦浮野鸥。名德砺公等，终焉吾所求。风云薄岩壑，悚焉不可留。
焦山
作者：孙宗彝
朝代：清
体裁：七言律诗

落潮泛舸未逡巡，面面青山似故人。殿阁当年悬日月，海天不夜识金银。有情草树留书舍，无限烟波待钓缗。拂袖直须临绝顶，容城古碣亦嶙峋。
常理斋先生殉节诗
作者：孙宗炎
朝代：清

降蛮反侧负天诛，一夕吹唇蜂虿俱。狼子戈矛惊肘腋，将军忠信掷头颅。唱筹独护粮储重，挥刃宁知肝脑涂。千载英灵同庙食，春兰秋菊奏笙竽。
即事
作者：孙宝仁
朝代：清

野浦山溪一径通，柴门茅屋绕丹枫。朝看雁鹜清波里，夕下牛羊落叶中。
归舟
作者：孙宝仁
朝代：清

燕子矶头风浪生，晋王塔顶晚霞明。扁舟东下邗沟急，坐失南徐铁瓮城。
秋日杂诗
作者：孙宝仁
朝代：清

花宫香霭敞青螺，方外招寻九日过。两岸云山秋色迥，一川鸥鹭夕阳多。陶公入社频倾酒，小阮从游独和歌。禅室依然人已往，可怜新塔倚岩阿。
北上留别祖道诸公
作者：孙宝仍
朝代：清

相送高台上，川原渺若何。渐辞青嶂远，转觉白云多。名士荣簪笏，幽人爱薜萝。临歧千种意，惆怅付骊歌。
移寓
作者：孙宝侗
朝代：清

萧然襆被浙江头，高馆移居更上楼。宅是谢公开宛上，人如王粲在荆州。西陵松柏三春树，南部烟花五夜游。但使群公能爱客，凭阑看尽越山秋。
挽曾纪泽联
作者：孙宝瑚
朝代：清
体裁：联

小草向时荣，数千里辗转垂情，窃冀始终蒙引掖；大星惊遽陨，亿万人感怀威德，顿教中外失瞻依。
挽任兰生公
作者：孙家谷、孙家翊
朝代：清
体裁：联

宦迹溯从前，君治皖北，我治荆南，劳力为斯民，虽然白璧易污，论清官应让杨公第一；天恩诏复起，身系颖滨，心系河上，安澜欣有日，孰意黄粱未熟，问汛期刚过桃月初三。
挽曾纪泽联
作者：孙家鼎
朝代：清
体裁：联

开樽永夕，折柬连朝，小别才经旬日；身历十洲，胸含千古，大才更有几人？
挽张之洞联
作者：孙家鼐
朝代：清
体裁：联

少壮时馆阁偕登，公学贯古今，治理深谙，独抱奇才堪柱国；夏秋间膏肓同病，医偏求中外，灵丹安在，余留后死最伤怀。
贺人新婚联
作者：孙家鼐
朝代：清
体裁：联

青玉案萦书带草；碧纱橱拥合欢花。
郡斋遣兴叠韵
作者：孙寿祺
朝代：清

一年十二月团团，此日东风又送寒。瓶钵生涯犹故我，薰莸臭味奈同官。伤春心绪愁来易，隔岁家书盼到难。且喜一龛弥勒共，参禅间作静中观。
格言联
作者：孙寿铭
朝代：清
体裁：联

口莫多言，情莫多妄；名可强立，功可强成。
格言联
作者：孙寿铭
朝代：清
体裁：联

美言不信，信言不美；疑人莫用，用人莫疑。
格言联
作者：孙寿铭
朝代：清
体裁：联

色即是空，空即是色；恩生于害，害生于恩。
下滩
作者：孙尔准
朝代：清

上滩如上天，下滩如入渊。逆流轑登阪，顺流箭脱弦。船头俯啄骇，欲没却值槛。泉觱沸推船，直出群峰巅。群峰两岸腾万马，骖騿左右相后先。不知轻舟随涡旋转不得住，翻疑袖有秦皇鞭。回波乘间忽一驶，但觉众山倒走纷联翩。风帆篙橹弃不用，惟恃船头一人指总持挺名长年。人生失足在快意，况乃四旁锐石相磨镌。垂堂之诫古所凛，宗壳豪语非万全。螺女江头幸出险，喜见船人酌酒企脚皆高眠。
凤池书院联
作者：孙尔准
朝代：清
体裁：联

池浴文禽，从罗含梦里飞来，览德苑林翔吉羽；冈鸣翙凤，向刘协笔端拈出，迁乔阿阁听和声。
台阳杂咏
作者：孙尔准
朝代：清

关门非雁塞，沙碛似龙堆。甲壤田畴辟，针盘市舶来。云容晴后满，山黛雨中开。梦蝶无寻处，名园付劫灰。蟒甲船刳木，龙香剂割涎。焚轮风有火，沸井水无烟。硐户徵蚝饟，山居讼蛎田。沿流频唤渡，九十九溪边。风草欣无节，霜筠怯走鞭。玉香花媚晚，金缀菊迎年。湖采螺纹石，番通马剑钱。忽看方物集，新返荷兰船。拱鼠曾名曲，蹲鸥藉作粮。潮鱼惊海熟，火鹿悯番荒。檨捣蓬莱酱，椰倾沆瀣浆。病来烦米卦，三保有遗姜。佛髻波罗蜜，仙肤优钵昙。苓抽芳薏苦，蕉剥露芽甘。南凤三杯粟，西螺五寸柑。问谁能编织，名状漏嵇含。方法唐僧授，凝冰滤蔗浆。输租连蔀屋，擅利走帆樯。味压嵰山雪，光欺宋井霜。缘知雩都县，何减木奴乡。渐习殊方俗，何辞过海门。吉凶占雀语，更鼓听鸠鸣。铁树珊瑚细，金茎蛱蝶轻。邮亭欣远眺，云脚画新晴。到来时令异，何处问神功。稻熟三春早，蝉鸣二月中。夏占帆鲎雨，秋试纸鸢风。叹息吾行远，真看地轴穷。
台阳杂咏·其一
作者：孙尔准
朝代：清

关门非雁塞，沙碛似龙堆。甲壤田畴辟，针盘市舶来。云容晴后满，山黛雨中开。梦蝶无寻处，名园付劫灰。
台阳杂咏·其七
作者：孙尔准
朝代：清

渐习殊方俗，何辞过海门。吉凶占雀语，更鼓听鸠鸣。铁树珊瑚细，金茎蛱蝶轻。邮亭欣远眺，云脚画新晴。
台阳杂咏·其三
作者：孙尔准
朝代：清

风草欣无节，霜筠怯走鞭。玉香花媚晚，金缀菊迎年。湖采螺纹石，番通马剑钱。忽看方物集，新返荷兰船。
台阳杂咏·其二
作者：孙尔准
朝代：清

蟒甲船刳木，龙香剂割涎。焚轮风有火，沸井水无烟。硐户徵蚝饟，山居讼蛎田。沿流频唤渡，九十九溪边。
台阳杂咏·其五
作者：孙尔准
朝代：清

佛髻波罗蜜，仙肤优钵昙。苓抽芳薏苦，蕉剥露芽甘。南凤三杯粟，西螺五寸柑。问谁能编织，名状漏嵇含。
台阳杂咏·其八
作者：孙尔准
朝代：清

到来时令异，何处问神功。稻熟三春早，蝉鸣二月中。夏占帆鲎雨，秋试纸鸢风。叹息吾行远，真看地轴穷。
台阳杂咏·其六
作者：孙尔准
朝代：清

方法唐僧授，凝冰滤蔗浆。输租连蔀屋，擅利走帆樯。味压嵰山雪，光欺宋井霜。缘知雩都县，何减木奴乡。
台阳杂咏·其四
作者：孙尔准
朝代：清

拱鼠曾名曲，蹲鸥藉作粮。潮鱼惊海熟，火鹿悯番荒。檨捣蓬莱酱，椰倾沆瀣浆。病来烦米卦，三保有遗姜。
吴兴道中
作者：孙尔准
朝代：清

二月苕溪水浸矶，舟行终日漾清晖。红深杜牧寻春路，绿上元真钓雨衣。西塞山前鱼正美，东林寺里鹤应归。何时却许浮家住，卧听渔歌无是非。
噶玛兰北关
作者：孙尔准
朝代：清

山头乱石金华羊，下饮大澥波茫茫。蹴蹋洪涛溅飞沫，紫澜迅激浮惊霜。北关拔起通一线，訇然石扇森开张。天开地辟绝人迹，胡烦设险劳堤防。我皇德远暨日出，坐变斥卤为耕桑。乃知天意早有在，阳施阴设成岩疆。我来叱驭行过此，戍卒环列排藟枪。关中沃野七千甲，南东其亩棻铺穰。茆茨土舍鸡犬静，疑从上古窥洪荒。鴃舌侏？费重译，见人狂顾如惊獐。地无可欲视听寂，安得习染生痴狂。无怀葛天在人世，桃源之说非荒唐。鳀壑东瞻寒礁石，鸡笼西顾连崇冈。瞿唐剑阁身未到，鄳阨视此谁低昂。援毫思欲勒铭去，愧无笔力追孟阳。
噶玛兰北关
作者：孙尔准
朝代：清
体裁：古风

山头乱石金华羊，下饮大澥波茫茫。蹴蹋洪涛溅飞沫，紫澜迅激浮惊霜。北关拔起通一线，訇然石扇森开张。天开地辟绝人迹，胡烦设险劳堤防。我皇德远暨日出，坐变斥卤为耕桑。乃知天意早有在，阳施阴设成岩疆。我来叱驭行过此，戍卒环列排藟枪。关中沃野七千甲，南东其亩棻铺穰。茆茨土舍鸡犬静，疑从上古窥洪荒。鴃舌侏�费重译，见人狂顾如惊獐。地无可欲视听寂，安得习染生痴狂。无怀葛天在人世，桃源之说非荒唐。鳀壑东瞻寒礁石，鸡笼西顾连崇冈。瞿唐剑阁身未到，鄳阨视此谁低昂。援毫思欲勒铭去，愧无笔力追孟阳。
埔里社
作者：孙尔准
朝代：清
体裁：古风

台东山势如连鳌，溟郣气大喷云涛。包孕隐现不可测，突兀时露脽与尻。长风一扫净寥廓，苍峭百摺屏风高。恍移庐阜坠蛮徼，奇秀未可轻訾謷。悬厓绝磴孰能傍，生番趫捷追猿猱。平时杀戮代耕作，强弓毒矢争先操。岂惟人迹不敢入，赤豹骇遁玄熊嗥。安知中央大如砺，沃野顷莫开平皋。天荒地老未开辟，土乳泫泫流春膏。迩来汉奸颇深入，争营瓯脱围�簩。南山虽锢犹有鄛，利在彼肯遗秋毫。决渠荷锸昼画井，腰镰秷秷芟蓬蒿。野犍千头竞跳掷，驯伏渐可加笼绦。人生有性物有性，物犹就扰人何逃。胡为巧诱复豪夺，密箐昼夜长号咷。况闻风俗亦不恶，嗜好服食同吾曹。龙梭作镊织锦罽，鹅管书字传红毛。留客囤居若图画，待姑嚼米成香醪。鞦韆游戏树阴底，嘴琴鼻箫声囋嘈。谁能抚摩适厥性，淳质正可资薰陶。屯田计口授之食，角材团练收其豪。倚天争奉■布约，诅酒共饮留犁挠。力役群趋听鼛鼓，积粟高廪堆连廒。卑枝鸟巢俯窥■，开户犬足眠生□。武陵仙乡在人世，青溪夹岸栽红桃。花开洞口春水发，相寻我欲拿鱼鱽。
埔里社
作者：孙尔准
朝代：清

台东山势如连鳌，溟郣气大喷云涛。包孕隐现不可测，突兀时露脽与尻。长风一扫净寥廓，苍峭百摺屏风高。恍移庐阜坠蛮徼，奇秀未可轻訾謷。悬厓绝磴孰能傍，生番趫捷追猿猱。平时杀戮代耕作，强弓毒矢争先操。岂惟人迹不敢入，赤豹骇遁玄熊嘷。安知中央大如砺，沃野顷莫开平皋。天荒地老未开辟，土乳泫泫流春膏。迩来汉奸颇深入，争营瓯脱围？簩。南山虽锢犹有鄛，利在彼肯遗秋毫。决渠荷锸昼画井，腰镰秷秷芟蓬蒿。野犍千头竞跳掷，驯伏渐可加笼绦。人生有性物有性，物犹就扰人何逃。胡为巧诱复豪夺，密箐昼夜长号咷。况闻风俗亦不恶，嗜好服食同吾曹。龙梭作镊织锦罽，鹅管书字传红毛。留客囤居若图画，待姑嚼米成香醪。鞦韆游戏树阴底，嘴琴鼻箫声囋嘈。谁能抚摩适厥性，淳质正可资薰陶。屯田计口授之食，角材团练收其豪。倚天争奉■布约，诅酒共饮留犁挠。力役群趋听鼛鼓，积粟高廪堆连廒。卑枝鸟巢俯窥■，开户犬足眠生□。武陵仙乡在人世，青溪夹岸栽红桃。花开洞口春水发，相寻我欲拿鱼鱽。
奉命辑全唐文赴西苑万善殿翻阅释典
作者：孙尔准
朝代：清

谁来天上溯银流，一叶凌虚太乙舟。莲海径从香界渡，蓬山不是世间秋。旃檀缥缈行边惹，楼阁溟濛望里浮。每怅三神波浪隔，乘槎真个到瀛洲。石阑几曲枕湖光，独立松阴一盖凉。长日但闻钟磬响，四围全绕芰荷香。不持戒偈心先净，更展《楞严》世已忘。俛首风烟看下界，红尘扰扰限飞梁。鹭鹚飞到澹湖烟，吹袂荷风意洒然。退直原名小自在，翻经更印大乘禅。三车解脱真无碍，初地登临已胜仙。留我惜无缸面酒，徒从文字证唐贤。
奉命辑全唐文赴西苑万善殿翻阅释典·其一
作者：孙尔准
朝代：清

谁来天上溯银流，一叶凌虚太乙舟。莲海径从香界渡，蓬山不是世间秋。旃檀缥缈行边惹，楼阁溟濛望里浮。每怅三神波浪隔，乘槎真个到瀛洲。
奉命辑全唐文赴西苑万善殿翻阅释典·其三
作者：孙尔准
朝代：清

鹭鹚飞到澹湖烟，吹袂荷风意洒然。退直原名小自在，翻经更印大乘禅。三车解脱真无碍，初地登临已胜仙。留我惜无缸面酒，徒从文字证唐贤。
奉命辑全唐文赴西苑万善殿翻阅释典·其二
作者：孙尔准
朝代：清

石阑几曲枕湖光，独立松阴一盖凉。长日但闻钟磬响，四围全绕芰荷香。不持戒偈心先净，更展《楞严》世已忘。俛首风烟看下界，红尘扰扰限飞梁。
挽韩克均妻联
作者：孙尔准
朝代：清
体裁：联

解脱拈花刚佛日；证明因果在仙霞。
滩声
作者：孙尔准
朝代：清

泉声使人间，滩声使人忙。去滩尚数里，弭棹停孤航。温汾复贲迅，似抑旋更扬。入夜响逾厉，拍枕惊雷硠。无乃地轴回，噏嘘陷颓阳。不然阴火然，呀呷扬沸汤。忽疑奋厥武，勇士赴敌场。前军突后队，轰轕争腾装。又疑古志士，万言溢其吭。一吐失先后，噂沓不可详。听之不成寐，挑灯起徬徨。平生事万端，一时集中肠。并入滩声中，奔腾逐流光。百年竟何成，赪尾怜河鲂。何如漱甘洁，归卧漪澜堂。
皇甫墩楼联
作者：孙尔准
朝代：清
体裁：联

灯火春星浮北郭；云霞朝景揽西神。
胡瑗祠联
作者：孙尔准
朝代：清
体裁：联

文宣聿启文昭，木铎千秋，教著江河日月；有虞肇开有宋，云仍万祀，道垂礼乐诗书。
过泰山
作者：孙尔准
朝代：清

早岁曾携绿玉筇，飙轮掖上最高峰。笠边海日三更白，舄下齐烟九点浓。得句秋坛赓老鹤，投文夜壑起乖龙。今来济胜嗟无具，梦绕天门第几松。
钱武肃王祠联
作者：孙尔准
朝代：清
体裁：联

衣锦还乡，保万民于安乐；上疏归国，启百世之蒸尝。
锡山舟中汲水泉试阳羡新茗同顾鹤癯作
作者：孙峋
朝代：清
体裁：古风

三月荡轻舟，风帆破春溜。日夕故人对，煮茗话清昼。苦恨河水浑，一吸矧敢又。维舟惠山下，清泉出石窦。荐新试阳羡，蟹眼必亲候。嫩绿入青瓷，邻舟香共嗅。昔者东都僧，嗜茶致益寿。毛发易绀碧，快马竟驰骤。异哉景休言，刻削令人瘦。戕生自有故，讵必茶之疚。更与论茶经，篷窗列青岫。
秦淮忆旧
作者：孙序贤
朝代：清
体裁：七言绝句

记得门前柳十围，问来姓字已全非。不知玳瑁梁间燕，竟向谁家院里归。
岩门
作者：孙廷权
朝代：清

叠嶂高于云，人在云之上。混茫一气凝，罡风不能飏。万柄青芙蓉，亭亭尽舒放。俗尘我已离，奇观谁所贶。远郭浮蜃楼，孤村萦蚁圹。密疏棋布局，连断卦分象。伟哉真宰功，顷刻呈千状。数折入岩门，厥势更雄壮。危崖碎欲倾，乱木森相向。龙虎久郁蟠，何年方得畅。王公重设险，兹山为保障。窃据何代无，乘机扼其吭。平羌策自良，改土事为创。列戍戢干戈，职贡登纁纩。休教伯图启，敢与王师抗。戎马限虽宜，榛荆辟须旷。致远舟车通，深慰黎民望。
永顺道中
作者：孙廷权
朝代：清

置散成羁旅，搜奇恼化工。啸歌三楚外，行卧万山中。冰雪心难熨，烟霞路易通。夔州诸咏在，一和少陵翁。
自生桥
作者：孙廷权
朝代：清

兼山忽中分，屹屹势难动。绝涧驾修梁，有马不能纵。谁运昆吾刀，雌雄截螮蝀。轻捷与蹒跚，到此两无用。造化设危机，恐遭仓猝中。如随地轴回，未许天门羾。入险群猿迎，出险怪禽送。劳生敢告劳，痛定远思痛。安得奇肱车，万里云程控。
苗刀歌
作者：孙廷权
朝代：清

沙渠土司悍且豪，大为容美小散毛。纳地久降诸峒长，尚存苗种悬苗刀。此刀出匣三尺水，吴潭素练翻秋涛。春鹏长尾自皎洁，鸊鹈安用寻常膏。蛮儿矫健逞身手，累年剽掠横相遭。官军缓攻议剿抚，民居杂处思奔逃。留兹利刃经战斗，往往深夜闻鸣号。即今向化买牛犊，兼有就学娴风骚。朝廷德威加四海，金兵不向皋兰鏖。罗平妖鸟避鹰隼，大宛天马随蒲萄。东南自充财赋薮，零星荒土轻秋毫。我来割符已数月，喜见风俗勤耕陶。蛮君发冢一十二，苍藤绿树啼猧猱。奠安有方赖守牧，奸宄屏迹弓矢韬。此刀弃置常不用，遥看日月霜天高。
乙卯六月六日集小云栖寄公房同周拜轩孝廉叔云太史李莼客太常家子九季才次少陵宿赞公土室第二首韵
作者：孙廷璋
朝代：清

苍然溯湖阴，到寺水亦静。北风堕诗语，聊复乱松影。炉熏蔼清微，趣与名理永。冰簟泛无湘，雪铫煮寒井。高歌互间作，烟好无异秉。吾生坐寡能，梦落江海迥。岂不慕揽辔，笑人惧清颍。朅来远公社，初喜不吾屏。携尊竟萧晨，冉冉月生岭。湿云渡水来，凉透鹭丝顶。
云栖禅院留题
作者：孙廷璋
朝代：清

丈室天花倚翠屏，定中一磬落秋冥。鬓丝旧感都除起，听讽莲华小品经。十载重参竹屋镫，栖间心诺了无凭。明朝又踏江声去，苦忆南廊打睡僧。
云栖禅院留题·其一
作者：孙廷璋
朝代：清

丈室天花倚翠屏，定中一磬落秋冥。鬓丝旧感都除起，听讽莲华小品经。
云栖禅院留题·其二
作者：孙廷璋
朝代：清

十载重参竹屋镫，栖间心诺了无凭。明朝又踏江声去，苦忆南廊打睡僧。
昨行书所见
作者：孙廷璋
朝代：清

残梦扶头酒半消，一重霜气湿帘腰。堠亭戍卒低吹火，野树山僧早挂瓢。衰柳河桥犹有月，荒芦村港不能潮。凤城回首鹓鸾侣，正合薰香赋早朝。
洋河道中写怀
作者：孙廷璋
朝代：清

畅好清秋碧玉卮，苏台十日醉杨枝。却抛银甲弹筝夜，来逐黄皮缚裤儿。江上鱼龙愁战伐，山中猿鹤怨奔驰。封侯第一归来早，莫到韦娘宛转时。
秋日杂感
作者：孙廷璋
朝代：清

酒酣忽不适，枨触登高台。天门亦咫尺，浩浩秋风来。造化谁办此，与世为百哀。阴云郁万里，杀气何崔嵬。其下多战死，白骨萦紫苔。自从鼎湖去，日积昆明灰。痈溃谁所养，误国首庸才。桓桓郭尚父，骑箕竟不回。忧勤贻庙堂，未惜毂屡推。移军或开府，诏书必亲裁。授钺为上将，专阃无疑猜。征募遍诸道，算缗急于雷。微胜张首级，殊锡出上台。传言侍中貂，峨峨遍舆台。至竟儿戏略，但闻坚城颓。今年弃湘汉，明年失江淮。朝闻两河破，夕报三晋摧。齐鲁千余里，卷地无蒿莱。神京亦震荡，中原何有哉。苍生实何罪，浩荡罹此灾。亡者日山积，血肉厌虎豺。存者能几何，生意如枯荄。虚秏在闾里，国计必与偕。朝廷于赤子，如民保其孩。一旦不并活，为计当析骸。元气日沦丧，滔天方未涯。
答潘辛芝舍人见赠次韵
作者：孙廷璋
朝代：清

间居乞得著书身，潘岳才华粲若春。家有老苏传述作，诗如狂李感星辰。凤池一昔工裁诏，马磨如今苦给贫。嶰竹终难淇水老，周家方自责伶伦。
长安秋兴寄伯兄
作者：孙廷璋
朝代：清

一枕西风梦不成，乡心横似乱云生。天涯总为伤贫贱，陌路谁堪托死生。小院夜阑闻落叶，破窗凉紧逼长檠。自怜作客曾非惯，凄绝中宵络纬声。客路艰难始见真，满阶见露但伤神。庾郎栖托同鹪羽，苏季音书仗雁宾。潦倒功名成气短，飘零骨肉为家贫。秋烟西望三秦树，应共惭为负米身。
长安秋兴寄伯兄·其一
作者：孙廷璋
朝代：清

一枕西风梦不成，乡心横似乱云生。天涯总为伤贫贱，陌路谁堪托死生。小院夜阑闻落叶，破窗凉紧逼长檠。自怜作客曾非惯，凄绝中宵络纬声。
长安秋兴寄伯兄·其二
作者：孙廷璋
朝代：清

客路艰难始见真，满阶见露但伤神。庾郎栖托同鹪羽，苏季音书仗雁宾。潦倒功名成气短，飘零骨肉为家贫。秋烟西望三秦树，应共惭为负米身。
雨中出城访莼客则出游南湖诸寺矣次日柬寄
作者：孙廷璋
朝代：清

春阴币地雨骑月，新涨拍天城枕湖。有时轻赍就箬艇，想见练带悬薇壶。茶烟寺寺水杨柳，村瀑崦崦山鹧鸪。题诗到处穷屐齿，吁嗟谢公今岂无。
仲秋晦日同吕仲英王协一张斗文饮西阜薄暮口占
作者：孙廷铎
朝代：清
体裁：五言律诗

涉溪寒策卫，日入远山空。樽酒秋香里，班荆落叶中。星云平野黑，镫火暗烟红。携手新桥上，萧然向晚风。
甲午季夏闭关
作者：孙廷铎
朝代：清

性拙畏城市，孤意耽山居。裹粮常苦乏，遂令此愿虚。不耕复不读，悠悠已夏余。念之怀百忧，中夜步阶除。会心岂在远，奚必厌吾庐。晨起谢亲友，杜门境已舒。入室书盈箧，可以慰饥劬。忻然遂息肩，俯仰皆自如。竹树拂清暑，蝉声亦萧疏。隔俗即丘壑，何须慕樵渔。避暑来柿岩，晨出大峪道。入谷已阴森，数折气益好。岩壑自湛深，水声发幽奥。十里悉溪中，白石净如扫。临水开柴门，小亭岿新造。风雨忽然来，南山飞悬瀑。暝色淡如秋，炊烟起晚灶。我意方悠然，同伴呼酒到。数杯欢相持，真足寄啸傲。
甲午季夏闭关·其一
作者：孙廷铎
朝代：清
体裁：古风

性拙畏城市，孤意耽山居。裹粮常苦乏，遂令此愿虚。不耕复不读，悠悠已夏余。念之怀百忧，中夜步阶除。会心岂在远，奚必厌吾庐。晨起谢亲友，杜门境已舒。入室书盈箧，可以慰饥劬。忻然遂息肩，俯仰皆自如。竹树拂清暑，蝉声亦萧疏。隔俗即丘壑，何须慕樵渔。
甲午季夏闭关·其二
作者：孙廷铎
朝代：清
体裁：古风

避暑来柿岩，晨出大峪道。入谷已阴森，数折气益好。岩壑自湛深，水声发幽奥。十里悉溪中，白石净如扫。临水开柴门，小亭岿新造。风雨忽然来，南山飞悬瀑。暝色淡如秋，炊烟起晚灶。我意方悠然，同伴呼酒到。数杯欢相持，真足寄啸傲。
申符庶常宅守岁分韵得十五咸
作者：孙廷铎
朝代：清
体裁：七言律诗

升沈何处问巫咸，客里光阴似过帆。晚景惟堪随野老，梦魂那复著朝衫。岁除回首家千里，周甲斋心偈一函。冷暖自知还自问，近来荆棘已全芟。
咏史
作者：孙廷铨
朝代：清
体裁：七言绝句

田叔归来窦后伤，萧条梁苑下微霜。一时宾客多枚马，不遣雄文悟孝王。
渝关道中
作者：孙廷铨
朝代：清
体裁：五言律诗

菀柳荒亭下，残碑古戍前。秋光晴到水，山色净于天。气变虫音急，河沉月影偏。鸣鸡催候吏，问渡石溪船。
秋夜和王似鹤考功
作者：孙廷铨
朝代：清
体裁：七言律诗

清宵哀角静严更，睥睨高悬列宿明。几日风烟归梦阔，一城砧杵客心惊。黄金难信刘中垒，白眼堪嗤阮步兵。怅望紫宸朝散后，晚钟时度枕函声。
还山吟
作者：孙廷铨
朝代：清

守道在无为，吾自厌吾拙。解佩及兹晨，还山听鸟鴂。世态逐婵媛，进止心欲折。欣此素商集，缅想缁尘歇。逝将寻旧侣，茅屋阴崖结。暝色下巉岩，苍然立积铁。林深倦鸟集，谷静涓泉咽。夜凉四山空，云卧逼天阙，扪萝想幽人，弄箫迟山月。真气荡喧浊，仆仆为形役。一器而众操，安得不速敝。古有避俗翁，神释私其智。感此偃空山，息机良匪易。朝饭林下曙，夕宿岩中閟。暑气清林峦，洒然出新意。侧思声利途，惴惴魂犹悸。且逐采芝游，野服安薜荔。
还山吟·其一
作者：孙廷铨
朝代：清
体裁：古风

守道在无为，吾自厌吾拙。解佩及兹晨，还山听鸟鴂。世态逐婵媛，进止心欲折。欣此素商集，缅想缁尘歇。逝将寻旧侣，茅屋阴崖结。暝色下巉岩，苍然立积铁。林深倦鸟集，谷静涓泉咽。夜凉四山空，云卧逼天阙，扪萝想幽人，弄箫迟山月。
还山吟·其二
作者：孙廷铨
朝代：清
体裁：古风

真气荡喧浊，仆仆为形役。一器而众操，安得不速敝。古有避俗翁，神释私其智。感此偃空山，息机良匪易。朝饭林下曙，夕宿岩中閟。暑气清林峦，洒然出新意。侧思声利途，惴惴魂犹悸。且逐采芝游，野服安薜荔。
客意
作者：孙建勋
朝代：清
体裁：五言律诗

客意已如此，逃禅沽水滨。但将愁作伴，渐与老为邻。衾薄寒偏剧，窗虚月自亲。故山梅信动，天末有游人。
锄草
作者：孙建勋
朝代：清
体裁：古风

孟夏草正繁，开轩犯余绿。非不怡君颜，中有数本菊。由来杜衡芳，萧艾不同育。一朝快芟薙，东篱采盈匊。草菊何恩怨，万物各以族。扶之恐不直，去之恐不速。
兰州道上
作者：孙循绂
朝代：清
体裁：七言绝句

极天秋雨四山昏，七月寒侵马上魂。仿佛江南残雪里，地垆松火键柴门。
归化城
作者：孙循绂
朝代：清
体裁：七言律诗

穹庐四望旷无边，地接阴山敕勒川。飞将射雕鸡鹿塞，羌儿饮马鸊鹈泉。祁连峰近看寻丈，瓯脱田开少陌阡。好趁清明上青冢，倾壶一酹汉婵娟。
九日登风穴山
作者：孙德祖
朝代：清

快马踶趹不可羁，平沙十里秋烟飞。眼前突兀见青嶂，苍翠欲与高天齐。道旁甘泉泻清冽，道上精蓝矗金碧。塔铃自语檐鸽鸣，老鸮一笑诸天惊。狻猊吼怒㵣不走，安得山泉成美酒。手捧瓠尊接飞瀑，净洗诗肠尘与垢。可怜会稽此落日，把酒临风度佳节。阿兄莫上龙山巅，醉看茱萸独愁绝。
古诗一首呈张孝达师
作者：孙德祖
朝代：清

吾闻康回冯，怒触不周天。柱折地维绝，盘古错愕天皇愁。可怜开辟费神力，纤儿撞坏谁能修？大哉娲皇鼓洪炉，补天乃用五色之石头。中有一石不见收，孤悬天中如赘旒。我过石所闻石语，啾啾复唧唧。尔何所怨？尔何所苦？高高者天厚者地，容汝顽躯那不足汝所。石亦无所怨，石亦无所苦，如我辈行者，衮衮升天阊。何况有人手持造化之橐钥，能以阴阳为炭炼五金，精写跃冶之不祥。毋使散作蚩尤芒，范大千界铸成倚天长剑，先刳吞月痴蟆肠。以次屠裂天狗，不教饕餮蚀太阳。然后一钓连六鳌，瀛海东尽断鳌足，分排八极支穹窿。再更十二万年元会穷，永永不弛扶桑弓。昆冈互古无毒爓，石寿得与天地同，我独弃掷无怨恫。
叶县即目
作者：孙德祖
朝代：清

此乡景物似东都，半可诗材半画图。十日老晴芦荻瘦，千村新种麦苗腴。乌鸦向暖凄林屋，黄叶因风入笋舆。玉舄不随仙令去，夹堤流水浴双凫。
官庄
作者：孙德祖
朝代：清

向晚荒邮酒一尊，菜羹芋臛上盘飧。懒云卷夕山都睡，废垒经秋柳未髡。马带饥声嘶破驿，鸦翻寒影入遥村。霜浓月黑双螯美，簖火星星梦故园。
晓发西陵钱江舟次即目
作者：孙德祖
朝代：清

已是春深草未齐，平沙十里卧长堤。烟开日媆江帆稳，潮落风微海燕低。隔岸山光连远近，中天云影自东西。明朝准醉杭州酒，打叠新痕上客衣。
次韵谭仲修同年古意
作者：孙德祖
朝代：清

乍可种合欢，不愿采将离。与君缠绵意，续续春蚕丝。欲妆妆镜黯，天涯一何远。陌上花乱飞，君归一何缓。去日复来日，自怜容鬓非。知君心不改，犹著去时衣。阿侯如妾长，君来应不识。宛转文锦襦，是妾机中织。与君始结发，画妾蛾眉长。妆成相媚悦，携手登华堂。翘翘翠云冠，皎皎明月珰。怜君抱美玉，三岁怀中藏。拔我头上钗，珍珠十二行。为君缀锦鞯，送君结客场。铅华从此洗，寂寞掩幽房。君看缕金裙，摺破双鸳鸯。
次韵谭仲修同年古意·其一
作者：孙德祖
朝代：清

乍可种合欢，不愿采将离。与君缠绵意，续续春蚕丝。欲妆妆镜黯，天涯一何远。陌上花乱飞，君归一何缓。去日复来日，自怜容鬓非。知君心不改，犹著去时衣。阿侯如妾长，君来应不识。宛转文锦襦，是妾机中织。
次韵谭仲修同年古意·其二
作者：孙德祖
朝代：清

与君始结发，画妾蛾眉长。妆成相媚悦，携手登华堂。翘翘翠云冠，皎皎明月珰。怜君抱美玉，三岁怀中藏。拔我头上钗，珍珠十二行。为君缀锦鞯，送君结客场。铅华从此洗，寂寞掩幽房。君看缕金裙，摺破双鸳鸯。
赠石宗建联
作者：孙德祖
朝代：清
体裁：联

万石风流传阀阅；一时文藻满江关。
赵瑾伯户部病疟经月就谂所苦辄投百有五言煮三升酒朗吟数四当知其效也
作者：孙德祖
朝代：清

痴蟆腹葬老蟾魄，青磷乱飞沙草黑。四更漏断万籁寂，何物幺䯢吹紫笛。若有人兮髯植戟。高撷绿袍岸赤帻。喑呜叱咤摧霹雳，当头一喝鬼脚踣。纹苇为索穿鬼脊，截蒲作剑裂鬼革。横磨狼牙泰山石，瘿臂兽爪嚼狼藉。？胔投畀豺虎食，旋挽海水洗天幂，二百八十晴峰碧。
赵瑾伯户部病疟经月就谂所苦辄投百有五言煮三升酒朗吟数四当知其效也
作者：孙德祖
朝代：清
体裁：古风

痴蟆腹葬老蟾魄，青磷乱飞沙草黑。四更漏断万籁寂，何物幺䯢吹紫笛。若有人兮髯植戟。高撷绿袍岸赤帻。喑呜叱咤摧霹雳，当头一喝鬼脚踣。纹苇为索穿鬼脊，截蒲作剑裂鬼革。横磨狼牙泰山石，瘿臂兽爪嚼狼藉。�胔投畀豺虎食，旋挽海水洗天幂，二百八十晴峰碧。
赵瑾伯户部病疟经月就谂所苦辄投百有五言煮三升酒朗吟数四当知其效也
作者：孙德祖
朝代：清

痴蟆腹葬老蟾魄，青磷乱飞沙草黑。四更漏断万籁寂，何物幺䯢吹紫笛。若有人兮髯植戟。高撷绿袍岸赤帻。喑呜叱咤摧霹雳，当头一喝鬼脚踣。纹苇为索穿鬼脊，截蒲作剑裂鬼革。横磨狼牙泰山石，瘿臂兽爪嚼狼藉。𣧻胔投畀豺虎食，旋挽海水洗天幂，二百八十晴峰碧。
闰月望夕京兆衙斋坐月
作者：孙德祖
朝代：清

孤客坐凉月，空庭似早秋。树深还见影，衣薄不胜愁。身世双蓬鬓，乾坤几泊鸥。遣悲惟中酒，何处可登楼。浙水三千里，蓬山一万重。流年如激箭，深夜又闻钟。客思沾裳易，家书下笔慵。清辉空复好，见汝更愁侬。
闰月望夕京兆衙斋坐月·其一
作者：孙德祖
朝代：清

孤客坐凉月，空庭似早秋。树深还见影，衣薄不胜愁。身世双蓬鬓，乾坤几泊鸥。遣悲惟中酒，何处可登楼。
闰月望夕京兆衙斋坐月·其二
作者：孙德祖
朝代：清

浙水三千里，蓬山一万重。流年如激箭，深夜又闻钟。客思沾裳易，家书下笔慵。清辉空复好，见汝更愁侬。
落叶
作者：孙志祖
朝代：清

秋霜一下众林萎，叶落成堆未扫时。流水年华人易感，辞柯消息鸟先知。小园竹径风声寂，远树柴门日影移。莫道婆娑生意尽，凭阑点笔好题诗。
过南阳
作者：孙志祖
朝代：清

天低湖水阔，浩淼入空冥。帆影有时侧，风声不可听。人家依浅岸，野艇狎浮萍。此地经过数，今疑到洞庭。
乞种山茶花示萧大令
作者：孙思奋
朝代：清

细雨如烟荡曲尘，山茶新乞自东邻。十年树木归吾辈，百岁看花待后人。幽干能贞存晚计，名心未死托芳春。何当永作升平想，薪木无他日月仁。
初月
作者：孙思奋
朝代：清

昏黄渐翳风林色，树杪明星耿欲光。稍觉倾愁在何汉，略随残吹下城墙。忧时天意春无信，绝塞军声夜有霜。独向清宵悲宿府，晚来砧杵动苍茫。
释梦示桂秀才
作者：孙思奋
朝代：清

至人不遗物，神定物自遗。纷然六凿内，一与神委蛇。原澄万汇见，妖眹相纷披。天人晚交午，忧患生龟蓍。魔魇何足凭，水魅山有魑。我梦若堂府，百怪堂下驰。炼我定中力，神胜妖自疲。惧德不虑患，逐物圣所嗤。夫子定者流，颇怪含嗟咨。子心良足闵，同此离家悲。我有一樽酒，媵此五字诗。不为爱酬酢，劳苦聊娱嬉。神全气自王，理极天根移。倒床失思议，归梦章江湄。忧喜两无用，惟有春熙熙。
不倒翁
作者：孙思敬
朝代：清

傀儡登场日，人情侮老翁。放颠非独醉，好弄有群蒙。倾跌辞援手，昂藏见直躬。由来腰不折，休笑腹偏空。鬓任添新雪，身羞拜下风。推排终莫屈，倔强孰能同。潦倒嗤余子，支撑让此公。平生儿戏惯，可也忘顽童。
偶成
作者：孙思敬
朝代：清

蜂狂蝶闹艳阳晨，越水吴山一例春。处世自求行乐耳，及时惟有钓耕人。
元旦谒祖
作者：孙思敬
朝代：清

整肃衣冠拜，心香一炷供。河山渺前代，袍笏仰遗容。累叶贻谋远，连枝庇荫浓。愿从今伊始，祠飨答吾宗。
和邑令郭愚谷先生中秋遣怀
作者：孙思敬
朝代：清

今夕谁家秋兴多，团圞应不让嫦娥。倘然造化无知识，佳节寻常一例过。
嘲牛女
作者：孙思敬
朝代：清

两情脉脉笑缘悭，一水盈盈隔往还。天上只多离别苦，何如谪堕在人间。
垓下别姬
作者：孙思敬
朝代：清

铁铸鸿门错，虞兮可奈何。恨填垓下溢，泪洒酒边多。香梦销锋镝，柔肠裂绮罗。君恩酬一剑，妾世误双娥。死别还生别，悲歌接楚歌。八年同帐幄，片席邈山河。玉玦终遗憾，金雕莫漫驮。他时魂化草，舞态尚婆娑。
寄怀周菊人襟兄兼山中诸友
作者：孙思敬
朝代：清

记得秋风里，相逢曾尽欢。谈心何月小，见面几人难。欹枕雨飞急，挑灯花落残。含情当此夕，胸果为谁宽。
寄怀陆循良先生四首
作者：孙思敬
朝代：清

托迹连年似转篷，伯劳西去雁飞东。谁知同作天涯客，光景依稀两地同。记得湖山话别时，一壶浊酒解相思。而今转积相思恨，怕看仙人月小诗。绝意纷华百不求，先生自是忘机俦。山深林密长遗世，可是淮南身后不。懒逐风尘惟裹足，欲除烦恼只低头。不才自秘先生句，赢得挥成挂小楼。
寄怀陆循良先生四首·其一
作者：孙思敬
朝代：清

托迹连年似转篷，伯劳西去雁飞东。谁知同作天涯客，光景依稀两地同。
寄怀陆循良先生四首·其三
作者：孙思敬
朝代：清

绝意纷华百不求，先生自是忘机俦。山深林密长遗世，可是淮南身后不。
寄怀陆循良先生四首·其二
作者：孙思敬
朝代：清

记得湖山话别时，一壶浊酒解相思。而今转积相思恨，怕看仙人月小诗。
寄怀陆循良先生四首·其四
作者：孙思敬
朝代：清

懒逐风尘惟裹足，欲除烦恼只低头。不才自秘先生句，赢得挥成挂小楼。
寄慨
作者：孙思敬
朝代：清

穷通惟命敢憎时，摩蝎临宫亦自知。只有一般最难忍，看他亲友慰劳诗。
寄过子贤
作者：孙思敬
朝代：清

春意回岭表，诗人兴若何。湖边烟景丽，山外夕阳多。草色浓于黛，花阴淡似萝。清明知日近，可作踏青歌。
戊子秋闱不赴偶成
作者：孙思敬
朝代：清

冷我名心如死灰，而今无梦到蓬莱。效颦合被方罗笑，排闷唯寻庄老陪。负版如虫常已矣，知更似雀欲何哉。一门差幸余双璧，会踏金鳌背上来。
戏作
作者：孙思敬
朝代：清

寒酸画出腐儒身，冠履全无一点新。惹得山妻开口笑，笑余酷似换糖人。
斋中即事
作者：孙思敬
朝代：清

云阴密密雨丝丝，兀坐空斋何所之。醉后闲寻孤客梦，灯前聊读故人诗。放翁有病惟茶癖，陶令多情只酒知。却喜红尘吹不到，萧然踪迹溷希夷。
旅宁望月
作者：孙思敬
朝代：清

卅年儿女共盘桓，今日暂教客邸看。皎皎中天悬玉镜，当头照我十分圆。
春日写怀
作者：孙思敬
朝代：清

蝶闹蜂狂万象新，焚香把卷亦精神。一杯有酒拼教醉，二月无花不算春。荇带远牵游子恨，柳条偏惹美人身。会须跳出红尘里，相与闲云话旧因。
春日闲望
作者：孙思敬
朝代：清

春意如人意，凭栏试一经。风吹湖色绿，草没屐痕青。写景浑如画，衔杯忍独醒。会须致佳客，相赏坐闲亭。
春雨有感
作者：孙思敬
朝代：清

一夜东风可奈何，小桥流水远生波。天公不惜催春去，暮雨朝云暗里过。
春雨闷坐忆循良先生
作者：孙思敬
朝代：清

那堪终日雨，兀坐守柴扃。搅我心如醉，怜君眼独醒。烟迷千树白，云锁一山青。却忆重阳节，潇潇倚枕听。
月夜赴友人约
作者：孙思敬
朝代：清

天涯作客不胜愁，相约良宵汗漫游。窗外湖山收一色，帘前花竹自千秋。谈禅有客攒眉坐，斗韵何人叉手留。乐极不知更欲尽，归来斜月下西楼。
留别周菊人襟兄
作者：孙思敬
朝代：清

聚久难为别，离情未易描。寒山留落日，萧馆冷诗瓢。犹忆来荒墅，偷闲步小桥。片帆归去也，何日慰岑寥。
盆菊盛开有一本而异色者绚彩呈妍各极其致可以人而不如花乎赋此以示九弟
作者：孙思敬
朝代：清

偶玩庭阶菊，浑于种或差。同根偏异质，吐彩焕奇葩。元气中和抱，深工造物加。相看须努力，各自爱芳华。
续前韵再寄循良先生四首
作者：孙思敬
朝代：清

悟彻浮生一转篷，养花种竹舍西东。逍遥公得长生诀，到底神仙风致同。春到江南不几时，高山流水寄新思。闲来小憩松阴下，一局围棋一首诗。跳出红尘不复求，相逢尽是采芝俦。飘然尚有凌云气，不道何人高也不。自叹蹉跎几度秋，繁华又到水山头。摹他雨意兼晴意，撚断吟髭坐小楼。
续前韵再寄循良先生四首·其一
作者：孙思敬
朝代：清

悟彻浮生一转篷，养花种竹舍西东。逍遥公得长生诀，到底神仙风致同。
续前韵再寄循良先生四首·其三
作者：孙思敬
朝代：清

跳出红尘不复求，相逢尽是采芝俦。飘然尚有凌云气，不道何人高也不。
续前韵再寄循良先生四首·其二
作者：孙思敬
朝代：清

春到江南不几时，高山流水寄新思。闲来小憩松阴下，一局围棋一首诗。
续前韵再寄循良先生四首·其四
作者：孙思敬
朝代：清

自叹蹉跎几度秋，繁华又到水山头。摹他雨意兼晴意，撚断吟髭坐小楼。
访云佩沈丈别后却寄二首
作者：孙思敬
朝代：清

才得相逢话别衷，临岐握手又匆匆。夕阳若与人方便，无限深情款款通。犹忆前宵拇战哗，玉山颓后手还叉。醉乡拼得重来否，要佐谈锋酒当茶。
访云佩沈丈别后却寄二首·其一
作者：孙思敬
朝代：清

才得相逢话别衷，临岐握手又匆匆。夕阳若与人方便，无限深情款款通。
访云佩沈丈别后却寄二首·其二
作者：孙思敬
朝代：清

犹忆前宵拇战哗，玉山颓后手还叉。醉乡拼得重来否，要佐谈锋酒当茶。
贺适张氏族姊七旬寿
作者：孙思敬
朝代：清

王母瑶池宴集场，蟠桃熟后又称觞。戏披莱彩身犹健，颂献椒盘日正长。弱婿联翩登仕版，文孙罗列振书香。莫嫌阿弟贪杯酌，百忍堂前醉欲狂。
贺龚仲芬太夫子重游泮宫二首
作者：孙思敬
朝代：清

采芹采藻复依然，弹指光阴六十年。劫后文星仍朗朗，课余经史尚便便。满城桃李春风在，盈室芝兰爱日绵。会看桂枝争折取，联翩同咏大罗天。我生虽晚未嫌迟，眉宇还欣挹紫芝。潞国精神真矍铄，汾阳福泽不差池。从知文苑推前辈，况有书香笃本支。剧幸比邻欢喜地，年年欢喜进琼卮。
贺龚仲芬太夫子重游泮宫二首·其一
作者：孙思敬
朝代：清

采芹采藻复依然，弹指光阴六十年。劫后文星仍朗朗，课余经史尚便便。满城桃李春风在，盈室芝兰爱日绵。会看桂枝争折取，联翩同咏大罗天。
贺龚仲芬太夫子重游泮宫二首·其二
作者：孙思敬
朝代：清

我生虽晚未嫌迟，眉宇还欣挹紫芝。潞国精神真矍铄，汾阳福泽不差池。从知文苑推前辈，况有书香笃本支。剧幸比邻欢喜地，年年欢喜进琼卮。
赠循良先生
作者：孙思敬
朝代：清

天地清高气，斯人一木持。素心余自守，大道世谁知。松柏有真性，风云无定时。何当日趋步，书曰善为师。
重游管社
作者：孙思敬
朝代：清

仿佛三生影，模糊到眼前。人家浑不识，身世两茫然。野老还能忆，烹茶略话缘。归来频屈指，三十有余年。
门外野风开白莲
作者：孙思敬
朝代：清

四壁香成界，芳祠枕水滨。莲开门掩月，池白浪翻银。滴露摇清梦，空花悟色身。却无鸳作侣，信是玉为神。粉坠匀波面，扉闲瞰石唇。凉飙回紫陌，素影淡红尘。寂静双鱼健，闇飔一鹭驯。相期刍束奠，诚动路旁人。
顾君望三借来棉袍一件作此谢之
作者：孙思敬
朝代：清

布被尖寒入梦频，风高雨烈扫浮尘。知君雅抱怜才意，一领绨袍共故人。
题半身梅月美人图
作者：孙思敬
朝代：清

写来梅月亦精神，况有吟梅弄月人。如此丰姿已绝世，画图何必露全身。
风梭织水纹
作者：孙思敬
朝代：清

湖面全吹皱，风姨略荡摩。轻纹添水瀫，细织任风梭。少女流连甚，工夫浪掷多。钓丝斜入扣，奁镜晕生波。匹练拖千尺，飞花蹙一涡。柳摇粘翠缕，机寂想银河。鱼恰穿萍去，莺还掷影过。沦涟澜不起，诗境入渔歌。
馆中见秋海棠
作者：孙思敬
朝代：清

又值秋风七月天，我来合唤海棠颠。金钗十二分行列，看遍名花不要钱。
史梦兰继室田太夫人九十大寿
作者：孙慕韩
朝代：清
体裁：联

赞佛千声，见寿者相；洪范五福，是积善家。
小金山
作者：孙慧良
朝代：清

浮玉当年胜，而今亦劫灰。斜晖冷金碧，水影梦楼台。北郭迎潮近，西神挹秀来。试寻皇甫句，剔遍旧莓苔。
清閟阁
作者：孙慧良
朝代：清

清绝诗兼画，萧然梧石间。性迂遭白眼，骨傲对青山。独醒难趋世，焚香好闭关。曾瞻遗影在，水竹写悠闲。
西溪纪游和序伯·其一
作者：孙承勋
朝代：清
体裁：七言绝句

剧爱山僧能本色，不将米汁赚如来。深杯在手酌复酌，一任夕阳舟子催。
西溪纪游和序伯·其二
作者：孙承勋
朝代：清
体裁：七言绝句

倚醉闲行曲岸斜，钩衣时见树丫杈。老梅一样如人傲，勒住春前无数花。
张烈士行
作者：孙文川
朝代：清

不破一甲折一矢，数十贼魁同日死。贼自杀贼谁所使，死不忘君一烈士。烈士少孤气峥嵘，弱冠胶庠已有声。往年长沙贼攻急，曾参筹笔撄危城。功成身退名不居，先人金陵有敝庐。冒雪冲风返故里，转身贼来如捣虚。城陷人思脱虎口，烈士摇头独否否。公等行矣了一身，我愚欲展回天手。诡作书吏冀贼容，密封细字达军中。元戎读罢手加额，谓此上策吾当从。长发毵毵小袖衣，出城入城贼不知。军门立谈定大计，约期内应迎王师。大事垂成谋竟泄，可怜壮士空相结。毒刑备受命如丝，且竭吾忠用吾舌。纵不能斫妖鸟头，盍剪羽翼无使留。纵不能制猛虎命，盍断爪牙无使横。瞋目大呼认不讳，同谋尚有老兄弟。指引某某皆其尤，贼怒切齿惊夺气。果然同类自相戕，烈士亦死神扬扬。传闻慷慨捐躯处，云惨风凄小教场。吁嗟乎！金陵节烈俱捐生，烈士铁中之铮铮。一息仅存尚报国，临危不乱尤难能。他日褒忠恤典大书烈士名，江宁府学廪生张继庚。
挽周麟章联
作者：孙文川
朝代：清
体裁：联

终严亲逮养之年，伏处衔哀，至行更超循吏传；值我佛托生之日，跏跌坐化，随缘偶现宰官身。
莫愁湖联
作者：孙文川
朝代：清
体裁：联

赌墅付传闻，叹青史成堆，千古河山棋一局；争墩笑多事，看画梁依旧，半湖烟雨燕双栖。
读谢介鹤明府汉西生稿三十二韵
作者：孙文川
朝代：清

定交已八载，道义互劘切。金陵昔从军，图贼力共竭。奉檄谋内应，奇士广连结。君时闯鬼门，我亦蹈黥穴。微服走间道，窟室莅歃血。欲夺万夫关，先凭三寸舌。果然忠义士，闻言眦自裂。齐愤越甲鸣，各抱鲁连节。定期迎王师，誓将枭獍灭。吾党有田生，临时有勇决。夜黑潜登城，杀贼持劲铁。其奈事不成，自此谋亦泄。同志百余人，就义膝不屈。铮铮张茂才，濒死计用谲。诬贼为同谋，所指皆雄杰。坐使骈首戮，爪牙自剪截。当贼闭门索，四面罗网列。田生挈数客，神龙去飘瞥。未几君亦逸，虎口不遭齧。出险每惊喜，感旧增呜咽。长揖辞军门，与我遂相别。何期申江游，聚首复欢悦。君已登仕版，济时异我拙。今年督舟师，防秋励士卒。寇退叙劳勚，擢职拜丹阙。示我旧诗篇，往事如重阅。回忆石城门，君逃甚孤孑。感此命名意，令我森毛发。诗中危险境，一一我能说。《小雅》多哀音，忠爱心如揭。却念贼势张，时事更杌隉。沧海悲横流，掩掩卷倍愁绝。
赵忠毅铁如意歌
作者：孙文川
朝代：清

黑云一朵白虹气，凛凛寒风鬼愁避。铭文廿六署姓字，乃是高邑赵公铁如意。公之烈性百炼刚，指挥亦见铁石肠。公之定力千钧强，谈笑亦飞铁面霜。我观公物识公志，弗若是折秉道义。珊瑚碎，亦无赖，何似公掌选司，志在屏四害。唾壶缺，安足雄，何似公坐都堂，志在除四凶。将使汝为朱云上方剑，斩佞臣头进直谏。将使汝为司农袖中笏，击逆竖首舒愤郁。奈何钩党纷纭君听谗，元凶争指群耽耽。不如意事真八九，为同心人仅二三。锻炼深文竟被逐，西厂权弄东林覆。太阿倒持事日非，逆案迟成公已没。如意兮如意，我不知击阉之疏草罢时，可曾携汝起舞扬双眉。又不知雁门关外荷戈日，可曾持汝悲歌望京邑。问汝汝无言，但见土花惨澹面冷无颜色，似有无限烦冤诉不得。呜呼茄花委鬼魁柄干，聚六州铁铸错难。饮刃终成白马驿，赐环遑望金鸡竿。朝局既坏社亦屋，历劫乌金犹在握。当时公盼东方明，祇今人效西台哭。君不见见泉儿奉圣母，附九千岁同掣肘。神鼎如在难铸形，话柄虽传耻污口。惟公奇觚矢赤衷，无愧铮铮在铁中。遗物犹为人爱惜，不惟瑰宝惟孤忠。昔年得公书，什袭珍手泽。今又得如意，峥嵘森毅魄。我欲快磨铁砚，椎拓墨本作画图。更将豪挥铁笔，大书铭词张座侧。见者惊心读挢舌，何物犹矜炙手热，请看区区一片铁。
送亚匏之粤东
作者：孙文川
朝代：清

仅从虎口剩余生，又被饥驱万里行。故国河山方百战，残年风雪竟孤征。轻肥岂是无同学，鸡黍何时践耦耕。强欲留君留不得，一帆天际若为情。嗟君行矣慎风波，住尚销魂奈别何。时事休谈宜痛饮，知音更少莫悲歌。天将过海传苏轼，地有高台吊尉佗。闻道岭南频报捷，战尘不似故乡多。
送亚匏之粤东·其一
作者：孙文川
朝代：清

仅从虎口剩余生，又被饥驱万里行。故国河山方百战，残年风雪竟孤征。轻肥岂是无同学，鸡黍何时践耦耕。强欲留君留不得，一帆天际若为情。
送亚匏之粤东·其二
作者：孙文川
朝代：清

嗟君行矣慎风波，住尚销魂奈别何。时事休谈宜痛饮，知音更少莫悲歌。天将过海传苏轼，地有高台吊尉佗。闻道岭南频报捷，战尘不似故乡多。
铁骡歌
作者：孙文川
朝代：清

骊龙昼见钟山坳，似乘雷雨来东郊。浑身黝漆不见毫，昂头修尾四足高。有客告予此铁骡，元戎乘之功最多。去年九江被贼逼，此骡一跃飞渡河。而今元戎不出战，骡亦精神渐凋丧。譬如英雄不见用，往往临风动惆怅。我劝铁骡心勿悲，汝诚倜傥空所向。元戎官贵统全师，不在将兵在将将。一朝下令麾虎貔，金陵攻克无逾期。捷书飞骑驰京师，舍汝不用吁其谁，汝且伏枥需良时。
挽张百熙联
作者：孙文炳
朝代：清
体裁：联

百年怅望士林宗，谥典允孚，功名先后几文达；一病痛缘方剂误，时艰谁属，风雨苍茫五大洲。
贺张百熙60寿联
作者：孙文炳
朝代：清
体裁：联

与寿州南皮兴学，而颂作朋，耆英帝眷匡时德；兼司徒郊尹在朝，以施有政，孝友春添听雨词。
邳州晚眺和邓居仁韵
作者：孙文焕
朝代：清

绿云弥望水迢迢，泽国秋残木未凋。柳色全迷村市暗，河声直下海门遥。白门烟雨供凭吊，黄石功名付泬寥。碧水自流人自去，更谁指点授书桥。
游千工堰因登五云山和卢镜亭茂才韵
作者：孙文骅
朝代：清

瘦马穿云入，闲情偶乐山。人行千树底，村在万峰间。乱石成三径，流泉汇几湾。兰亭余断碣，我为拭苔斑。
萧抑之招饮张家寺
作者：孙文骅
朝代：清

绕村枫叶锦成堆，夹路寒花石罅开。古涧曲从山脚转，冻云低压马头来。寻幽旧有宣城癖，授简新增雪苑才。昨未得游待今补，重披古碣扫莓苔。
挽曾国藩联
作者：孙方与
朝代：清
体裁：联

秉业佐中兴，方功高画日，名冠凌烟，从教衽席斯民，忽见神光敛合斗；司笺陪末座，怆前岁星沉，今兹柱折，检点巾箱遗墨，几回肠断泣春风。
节妇郑氏诗
作者：孙日高
朝代：清

一死从夫孰颉颃，盖棺犹著嫁衣裳。丹心直付冰霜冷，白骨能同日月光。天上玉楼应有伴，人间巾帼独流芳。尘阛那得留仙种，两两精魂依北邙。
挽张之洞联
作者：孙时懋
朝代：清
体裁：联

商量旧学，培养新知，当代数儒宗，自有千秋公论在；谨慎小心，鞠躬尽瘁，两朝资辅弼，何堪一夕大星沉。
春日北行夜泊江口
作者：孙旸
朝代：清

泛泛桃花水，春风路几千。月明寒食夜，人在广陵船。极浦迷乡树，孤蓬接远天。黄昏何处笛，吹绿一江烟。
潞河遇尤展成
作者：孙旸
朝代：清

远道谁传尺素书，十年魂梦隔医闾。看来华发君相似，得隐青山我不如。异日才名齐屈宋，近时踪迹混樵渔。鼎湖一去无消息，狗监何因荐《子虚》？
甲寅四月宋蓼天少宰以边才特疏荐余诗以谢之
作者：孙旸
朝代：清

百粤风烟控七闽，山公启事一时新。未能马革酬明主，肯为猪肝累故人！瑟向齐门知不好，履穿东郭自安贫。澄清事业须公辈，愿乞馀生伴钓纶。
还家
作者：孙旸
朝代：清

岁岁还乡梦，今朝梦始真。到家仍作客，无地可容身。山色迎人好，湖光入眼新。廿年成底事，悔不早投纶。弟妹何年别，盘餐此夕同。看来头尽白，语罢泪俱红。垂老重闻乱，还家旧业空。但能长聚首，不必问穷通。少小离乡县，何堪老大归。出门童子问，见面故人稀。道路忘南北，溪桥半是非。青青山色在，犹到旧柴扉。
还家·其一
作者：孙旸
朝代：清

岁岁还乡梦，今朝梦始真。到家仍作客，无地可容身。山色迎人好，湖光入眼新。廿年成底事，悔不早投纶。
还家·其三
作者：孙旸
朝代：清

少小离乡县，何堪老大归。出门童子问，见面故人稀。道路忘南北，溪桥半是非。青青山色在，犹到旧柴扉。
还家·其二
作者：孙旸
朝代：清

弟妹何年别，盘餐此夕同。看来头尽白，语罢泪俱红。垂老重闻乱，还家旧业空。但能长聚首，不必问穷通。
送邓孝威南还
作者：孙旸
朝代：清

谁遣征书回鹖冠，又看薄毂出长安。到来京洛文章贵，归去江湖天地宽。碣石虚闻求骏骨，邗沟无恙把渔竿。临岐珍重加餐饭，白首休歌《行路难》。
金缕曲·题叶调元《汉口竹枝词》
作者：孙星寿
朝代：清
体裁：词

尘梦南柯蚁。赖先生，发聋振聩，呼之使起。冷眼热肠镕一片，全部春秋皮里。诧风雨，争飞腕底。游戏文章当棒喝，沥金壶，洒遍杨枝水。千百载，作诗史。一琴一剑来游此。从今日，回思下榻，十年已耳。两脚红尘浑不插，讵料包罗乃尔。想世事，留心久矣。铁拨铜琶牙拍板，尽女郎，大汉歌都美。会钞贵，洛阳纸。
七夕
作者：孙星衍
朝代：清
体裁：古风

夷羿思故妻，素娥辞广寒。玉清窃长庚，窜身结幽欢。银湾鹊驾亦浪传，何物滓秽云中仙。楼头女儿十三五，朝供缲丝暮麻缕。人间乞巧不足讥，天上幽期岂堪数。我思穷河源，上与天地论。列宿自有司，安得越职相追奔。鸠媒雀讼世亦恶，行露毋乃轻天孙。谁能借灵槎，一埽俗见浑。天边篚筐日包贡，负轭牵牛健安用。不闻今年岁且饥，旱魃夺路横肥遗。禾黍枯断谷米稀，何不令织女下织牛扶犁。饥者得食寒得衣，手倾天河注平畦。散作雨脚交横飞，虚名无益听者疑。亦如北斗南有箕，七夕之事何端倪，嗟尔离合真细微。
与洪大晚步
作者：孙星衍
朝代：清
体裁：古风

乌雅投林暮天阔，日落草枯山欲出。原头游客屋底来，却顾屋檐飞木末。山城节冷如村坞，野陌径微车辙古。只看落叶堕地奔，未觉清影随人舞。十步失路五步回，暝色先入寒松堆。新骸委城蝇未断，旧石卧冢樵争来。凉风萧萧况短晷，不饮谁能复游此。不然从君呼鹰射虎气亦豪，观者发动骅骝骄。